Rumıniya Azərbaycanda NATO nümayəndəliyi funksiyasını yerinə yetirməyi davam etdirəcək\nSiyasət 20 Dekabr 2010 12:58 (UTC+04:00)\nAzərbaycan, Bakı, 20 dekabr /Trend, müxbir T.Hacıyev/\nRumıniyanın Azərbaycandakı səfirliyi 2011-ci ildə Azərbaycanın NATO ilə münasibətlərində əlaqə nümayəndəliyi funksiyasının yerinə yetirilməsi üzrə mandat alıb.\n"Səfirlik artıq fəaliyyət planı hazırlayıb. Yaxın vaxtlarda NATO mənzil-qərargahı planı təsdiqləyəcək. Ümid edirik ki, ikinci mandat çərçivəsində fəaliyyətimiz 2010-cu ildəki kimi səmərəli olacaq", - Rumıniyanın Azərbaycandakı səfiri və NATO-nun əlaqələndiricisi Nikolaye Ureke bildirib.\nBu il Rumıniya səfirliyi Azərbaycanda NATO-nun əlaqə nümayəndəliyi funksiyasını yerinə yetirib.\nAzərbaycanla NATO arasında əməkdaşlığın əsası 1994-cü il mayın 4-də "Sülh naminə tərəfdaşlıq" proqramı çərçivəsində qoyulub. Azərbaycan bu proqramın ilk iştirakçıları sırasında ATƏT-ə üzv 27ölkədən biri olub.\n1996-cı ilin aprel ayında qarşılıqlı əlaqələrin konkret istiqamətlərini müəyyən edən "Sülh naminə tərəfdaşlıq" proqramı çərçivəsində rəsmi sənəd imzalanıb. Hal-hazırda bu proqrama uyğun olaraq, Azərbaycan ona həvalə olunmuş 50 tərəfdaşlıq tapşırığını yerinə yetirir.\n2005-ci il avqustun 3-də Azərbaycan Prezidenti İlham Əliyev "Azərbaycan Respublikasının NATO ilə fərdi tərəfdaşlıq üzrə fəaliyyət planının təsdiq olunması haqqında" fərman imzalayıb.\nHazırda "Azərbaycan Respublikasının NATO ilə fərdi tərəfdaşlıq üzrə fəaliyyət planı"nın ikinci mərhələsi çərçivəsində əməkdaşlıq həyata keçirilir.\nSəfirlik NATO-nun əlaqə nümayəndəliyinin birinci mandatı çərçivəsində Azərbaycanda hakimiyyət və vətəndaş cəmiyyətindən dəstək alıb. Bu barədə səfir bazar ertəsi "NATO-nun yeni strateji konsepsiyası: Regional çağırışlar və tərəfdaşlıq" konfransında bildirib.\nKonfrans Rumıniyanın Azərbaycandakı səfirliyi və Azərbaycanın Təhlükəsizlik və Müdafiə İctimai Assosiasiyası ilə birgə təşkil olunub.\nKonfransda deputat Rasim Musabəyov bildirib ki, Azərbaycan NATO-nun bütün tərəfdaş ölkələri kimi alyansdan öz təhlükəsizliyini tələb etmək hüququna malikdir.\nOnun sözlərinə görə, Azərbaycan NATO-nun Lissabon sammitinin yekunlarını dəstəkləyib. Çünki alyansın qəbul etdiyi qətnamə Cənubi Qafqazda mövcud olan bütün münaqişələrin dövlətlərin ərazi bütövlüyü çərçivəsində həll olunmasını tələb edir.\nNATO sammiti noyabrda Lissabonda keçirilib. İkigünlük sammitdə iştirakçı ölkələrin liderləri alyansın fəaliyyətinin prioritetlərini və onun müqavimət göstərdiyi 21-ci əsrin təhdidlərini müəyyən edən sənəd - yeni strateji konsepsiya qəbul ediblər.


Dağıstanın cənub bölgəsində turizm və turizmin inkişafı | Дербент\nMüasir dünyada turizm ilə əlaqəli bütün infrastrukturun inkişafı birbaşa və dolayı sosial-iqtisadi fenomen kimi qəbul edilir. Rusiyada aktiv turizm istifadə olunmamiş böyük potensiala malikdir.\nMüasir turizmdə nəqliyyat, sosial sahənin və xidmət sektorunun yüksək inkişaf səviyyəsində formalaşır və nəticədə onu iqtisadiyyatın yüksək gəlirli sahəsinə çevirir.\nTurizm axınının həcmini artırmaq üçün ölkəmizdə bəzi bölgələrdə nəqliyyatın əlçatmazligi və turistləri yüksək səviyyədə qəbul etmək üçün əsas infrastruktur yoxdur.\nPerspektivli bölgələrdən biri də Qafqazdır, tam desək Dağıstan.İldən-ilə Dağıstana turizm axını təqribən iki dəfə artmişdir, bu da onu göstərir ki, bölgə aktiv turizmin inkişafı üçün böyük potensiala sahibdir.\nDağıstan Respublikası öz gözəl təbiəti ilə Rusiyanın və Şimali Qafqazın ən zəngin bölgələrindən biridir .Buradakı bitki ve heyvanlar aləminin müxtəlifliyi, meşələrin və dağ çaylarının gözəlliyi ilə insan feyziyab olur. Rusiyada yaşayan nadir növ heyvanların əksəriyyəti Dağıstanın payına düşüb. Rusiyanın Qırmızı Kitabına daxil olan 260 növ onurğalı heyvanın 114 növü Dağıstanda yaşayır ki, bu da 44% edir. Rusiyada qeydə alınan bütün ilan növlərinin 53%-i Dağıstanın payına düşür. Bu nümunələr Respublikanin əhəmiyyətli bioloji müxtəlifliyin açıqca təsdiqidir. Respublikanın ən böyük ərazisi bir neçə meşələr və iqlim zonasını əhatə edir, geniş təbiət zonaları və landşaftların seçilməsi, turistlər üçün müxtəlif cür dincəlmə təmin edir. Bu resurs potensialı haqlı olaraq Dağıstanın sərvəti hesab edilə bilər ki, məs buraya ağılla, diqqətli münasibətlə yanaşilmalıdır.\nBu da, özünəməxsus gözəlliyindən zövq almağa, həm də onu gələcək nəsillər üçün qorumağa və rasional bir yanaşma ilə Respublika gəlirlərinin büdcə maddəsinə daxil etməyə imkan verəcək. Bununla birlikdə, Rusiya Federasiyasının bir çox sakininin Respublikaya xas olan bütün gözəlliklərdən, Dağıstanın bəzi bölgələrində hələ də qorunub saxlanılan orijinal adət və ənənələrdən tam xəbərdar olmaması çox təəssüf doğurur Məs bu amil əyləncə və istirahət məqsədilə ziyarət yerləri seçərkən həlledici ola bilər. Qeyd etmək lazımdır ki, ziyarət üzrə dini yerlər birinciliyi qoruyur.\nDərbənd şəhərində yerləşən, 7-ci əsrdə inşa edilmiş və dünyanın ən qədim beş məscidindən biri olan qədim Cümə- məscidi xüsusi dəyər daşıyır.Daha bir çox maraq doğuran növbəti yerlərdən biri “Qırxlar” qəbiristanlığıdır. Burada 40 ərəb şəhidi dəfn olunmuşdur,Qəbirlərin yanında Dərbənddə uzun illər hökmranlıq edən məşhur Tutu–Bikənin ( Fat- Ali-xanın həyat yoldaşı).məqbərəsi var.\nNövbəti böyük həcmdə ziyarətinin aparıldığı yer Şalbuzdağ dağıdır. Bu gözəl yer Cənubi Dağıstan ərazisində yerləşir.\nTurizm proqramda ayrıca bir sahə olmalıdır. O heç nədən asılı olmayaraq inkişaf edə bilər. Bunun üçün Respublikada hər şeyimiz var!\nDağıstandakı vəziyyəti təhlil edərək qeyd etmək olar ki: ən zəngin tarixi və memarlıq abidələri,adət-ənənələri.ilə xarakterizə olunur. Bütün bu obyektiv amillər gələn turizm üçün yaxşı perspektivlər təmin edir. Bununla birlikdə, bölgənin sosial və iqtisadi cəhətdən zəif inkişafı, şübhəsiz ki, gələn turizmin inkişafı üçün məhdudlaşdırıcı amildir. Önümüzdəki illərdə bu mənfi tendensiyanı geri çevirmək və gəlir artımını stimullaşdırmaq mümkün olarsa, gələn turizm yüksəlməyə davam edəcəkdir. Resppublika başçılarının turizmin inkişafı üçün müəyyən tədbirlər görməsinə baxmayaraq,bu günə qədər işlər əhəmiyyətsiz nəticələr verməkdədir.Beləliklə, Dağıstan Respublikası hökumətinin başçılarının əsas vəzifəsi turizm və istirahət kompleksinin inkişafı üçün Dağıstan turizm məhsulunu həm daxili, həm də dünya bazarlarında tanıtmaqdır.Özəl ticarət, bütün Respublika üçün imec reklam kampaniyası keçirə biləcək qədər gücə sahib deyil, çünki yalnız öz məhsulunu satır və tanıtdırır. Dağıstan Respublikasının turizm üçün əlverişli bir bölgə kimi imicini yaratmaq müstəsna olaraq dövlət vəzifəsidir.\nDağıstanın təbii və iqlim şəraiti və tarixi irsi burada bütün turizm növlərinin inkişafı üçün misilsiz imkanlar yaradır: çimərlik və su, dağ xizəyi, ekstremal və sağlamlaşdırıcı .Yaranan tendensiyalar ondan ibarətdir ki, Dağıstanda bir neçə il əvvəl göstərilən turizm sənayesinin yüksəlişi getdikcə daha sabit və uzunmüddətli xarakter alır. Bu və digər müsbət proseslər investor cəlb etmək üçün ən vacib şərt kimi qəbul edilir. Bu gün üçün əsas vəzifə — turizm və istirahət obyektləri üçün yeni bir infrastrukturun yaradılması və inkişafı,sağlamliq üçün nəzərdə tutulan yerlər, istirahət və istirahət sənayesinin gələcək inkişafı daha da ön planlarda yer almalıdır. Bu, gələcəkdə turizmi Dağıstan iqtisadiyyatının yüksək gəlirli bir sahəsinə çevirməyə, onu Rusiya və dünya sənayesinə inteqrasiya etməyə imkan verəcəkdir.\nhazırladi: Sevinc Quliyeva\nPrevious Previous post: Сергей Меликов провел заседание Оперштаба по предупреждению завоза и распространения нового коронавируса в республике\nNext Next post: При содействии Центра поддержки экспорта РД Дагестанская компания заключила контракт на экспорт своей продукции на миллион долларов\nМероприятие посвящённое 100-летию образования ДАССР прошло в музее «Боевая Слава»11.02.2021


Aya namazın salamından sonra təkbir deyib başı sağa və sola döndərməyin dəlili var? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa17698\tArxiv kodu 21466\nAya namazdan sonra təkbir deyib başı sağa və sola döndərmək düzgündürmü? Xahiş edirik onun dəlil və mənbəsini açıqlayasınız?\n1. Əgər namaz qılan .əxs, camaat namazında imamdırsa, qiblədən dönməmiş sağ gözüylə sağ tərəfə nəzər salır.\n3. Əgər namaz qılan təklikdə namaz qılır, həmin halda üzü qibləyə bir dəfə desin "Əssəlamu ələykum" və azca üzünü sağa çevirsin o qədər ki, burnu sağ tərəfə dönsün.\n - Şüyx Səduq, Mənla yəhzuruhul fəqih, cild 1, səh 319- 320. Camiətul Müdərrisin nəşriyyatı, Qum, 1413, hicri qəməri.\n - Nəcəfi, Sahibul cəvahir, Məhəmməd Həsən, Məcməul Rəsail (Muhəşşa) səh 296, Sahibəz- Zəman (ə) müəssisəsi Məşhəd, İran, 1415 hicri qəməri.\n1880 Qiyam 2015/04/16\n1915 Ruku 2015/04/16\n4257 Təşəhhüd və salam 2015/04/19\n3459 Nizamlar hüquq və əhkam 2012/02/14\n4363 Nizamlar hüquq və əhkam 2012/03/04\n45608 Nizamlar hüquq və əhkam 2011/11/21\n4057 Nizamlar hüquq və əhkam 2012/04/10\n6005 Nizamlar hüquq və əhkam 2012/02/08\n3050 Nizamlar hüquq və əhkam 2012/04/07\n7465 Nizamlar hüquq və əhkam 2012/04/14\n3609 Nizamlar hüquq və əhkam 2012/02/19\n6687 Nizamlar hüquq və əhkam 2012/02/15\n2773 Nizamlar hüquq və əhkam 2012/02/12\n5656 Nizamlar hüquq və əhkam\n2872 Nizamlar hüquq və əhkam\n4633 Qədim kəlam\n4633 Təzə kəlam\n9719 Nizamlar hüquq və əhkam


21 Mart 2019 - 12:42\nNovruz bayramı bəzi millətlərdə böyük təmtəraqla keçirilən bayramlardan biridir. Bəs bu bayramının tarixçəsi necə olmuşdur?\nNovruz o gündür ki, günəş başlanğıc nöqtəsinə qayıdır.\nƏgər tarixə nəzər salsaq, Novruz bayramı ilə bağlı bir neçə nəzəriyyəyə rast gəlmiş olarıq. O cümlədən:\n1. Bunu qeyd etmək lazımdır ki, Novruz milli bayram olması ilə yanaşı, Zərdüşt əqidəsindən götürülmüş bir bayramdır. Bu dində Yerin həmin gündə yaranması və Adəmin (ə) həmin gündə xəlq olması qeyd olunmuşdur. Zərdüştlülər öz ölülərinin ruhunu şad etmək üçün on gün şadlıq edir və onları qarşılamaq üçün hazırlaşardılar. Bu səbəbdən evlərini və yaşadıqları məkanı təmizləyər və səliqəyə salardılar.\n2. Tarixdə Novruz bayramının yaranmasının bir nəzəriyyəsi də əfsanələr ilə bağlıdır.\n3. Qədim zamanlarda Novruz bayramının müəyyən vaxtı və zamanı yox idi. Bəlkə hər il dəyişər və başqa zamanda qeyd olunardı. Bu bayram Sasani dövründən başlamışdır və o dövrdə ilin müxtəlif zamanlarında qeyd olunardı. Bəzən qışın başlanmasına yaxın belə qeyd olunardı.\nHər bir halda bu bayram insanların və millətlərin adətinə və ənənəsinə çevrilmiş, insanlara xeyir və bərəkət gətirən bayramlardandır.\nHəzrət Peyğəmbər (s) buyurur: “O kəs ki, yaxşı sünnətin təməlini qoyar, Qiyamət gününə qədər hər kim ona əməl edərsə əcr və savabı ona çatar”.\nBu bayram insanları sevindirir, onların qəlbini səfalı edir. Küsülükləri aradan aparır, məhəbbət və dostluq yaradır. Qohumlar arasındakı bağları möhkəmləndirir və insanları bir-birinə yaxınlaşdırır. Bu səbəbdən Novruz bayramı yaxşı sünnətlərdən hesab olunur.


Tətbiq görüntüləri İstək Blankı\nAŞAĞIDAKI QANUNİ BİLDİRİŞİ OXUDUM. ƏMƏLİYYATIN TƏTBİQİNİN GÖRÜNTÜLƏRİNİ BLANKDA VERƏCƏYİM E-MAİL ADRESİMƏ GÖNDƏRMƏYİNİZİ İSTƏYİRƏM.\n29.08.2005 (BGBl. I S. 2570) tarixli qanunla əhatəsi genişləndirilən Müalicə Dərmanları Reklam Qanununa görə 01.04.2006-dan etibarən xəstələrın müalicə/əməliyyatdan əvvəl və sonrasına aid olan görüntülərini reklam məqsədli olaraq sərgiləmək qadağan edilmişdir.\nBu səbəblə web saytımızda Əməliyyatdan əvvəl / Əməliyyatdan Sonra şəkillərini təqdim edə bilmirik.\nSaytımızdakı bütün yazılar və şəkillər mövzu haqqındakı digər mənbələrdən ibarətdir. Saytda, ziyarətciləri məlumatlandırma məqsədilə “saç əkimi və metodları, döş estetikası, 3 ölçülü bərpalar”la əlaqədar məlumatlar yer alır. Bu sayt siz hörmətli qonaqlarımızı məlumatlandırmaq üçün hazırlanmışdır və online sağlamlıq xidməti vermir.\nBuradakı məlumatlar insanların diaqnozu və müalicəsində istifadə edilməməlidir. Saytda yazılanların bu formada diaqnostika və müalicə məqsədilə istifadəsindən yarana bilən bütün məsuliyyət ziyarətciyə, istifadəçiyə aiddir. Bu saytı ziyarət edən insanlar bu xəbərdarlıqları qəbul etmiş sayılır.\nİnkişaf edən texnologiyaya paralel olaraq tibbi məlumatları, istifadə edilən diaqnoz və müalicə ehtiyacları sürətlə dəyişir. Bu məlumat, metodlar qısa müddət ərzində tərk edilə bilər. Ayrıca tibbdə eyni nəticənin alınmasına kömək edən, müxtəlif metod və məlumatlar ola bilər. Diaqnostika və müalicədə həkimin şəxsi təcrübəsi, savadı çox əhəmiyyətli bir faktordur. Eyni mövzu haqqında müxtəlif fikirlərin olması mümkündür. Saytımızdakı məlumatları müntəzəm olaraq aktual tutmağa böyük əhəmiyyət veririk, ancaq hər məlumat ziyarətci tərəfindən həkiminizlə məsləhətləşərək yoxlanmalıdır.\nSaytımızda bəhs edilən cərrahi əməliyyatların xəstəxanada və cərrahiyə mərkəzlərində həyata keçirilməsi qanunla müəyyənləşdirilmişdir.


Türkiyə – Səhifə 171 – Yenicag.Az\nAna Səhifə Türkiyə Səhifə: 171\nƏrdoğandan ABŞ-a sərt reaksiya: "Terrorçulara pulsuz silah verirsiniz, amma..."\nABŞ hökuməti Türkiyə prezidenti Rəcəb Tayyib Ərdoğanın cangüdənlərinə silah satmaqdan imtina edib.\nAvropa İttifaqına Türkiyə xəbərdarlığı: "Bu, ölümcül xəta ola bilər"\nAvropa parlamenti Türkiyə Forumunun baş katibi Batella Aİ-Türkiyə danışıqları barədə açıqlama verib.\nAğır xəstəliyə düçar olan Ramiz Əzizbəylinin xəstəxanadan ÖZƏL FOTOLARI\nSəhhətində yarandığı problemlərə görə Türkiyəyə aparılan Xalq artisti, tanınmış aktyor Ramiz Əzizbəylinin müalicə müddəti bir ay da uzadılıb.\nTürkiyə ordusundan PKK-ya ağır zərbə - VİDEO\nTürk Silahlı Qüvvələri İraqın şimalında terror təşkilatı PKK-nın düşərgələrinə havadan hərbi əməliyyatlar təşkil edib.\n“TurAz Qartalı - 2017” birgə taktiki təlimlərində Azərbaycan və Türkiyə Hərbi Hava Qüvvələrinin döyüş təyyarələrinin uçuşları davam edir.\n"5 milyon versələr də qadınla öpüşmərəm" - "Diriliş Ertuğrul"un Aliyar bəyi Bakıda... - EKSKLÜZİV\nYeni Çağ Media Qrupu Sentyabr 18, 2017\nAzərbaycan-Türkiyə Evinin və Azəri Türk Qadınlar Birliyinin sədri Tənzilə Rüstəmxanlının dəvəti ilə məşhur türk aktyoru Cem Uçan Azərbaycanda qonaqdır.\nTürkiyə daha bir şəhid verib. Yenicag.az xəbər verir ki, Mardinin Nusaybin rayonunda PKK-ya qarşı keçirilən əməliyyat zamanı bir çavuş şəhid […]\nSuriya müxalifətinə təlimat: "İdlib üçün hazır olun"\nİdlib əməliyyatına hazırlaşan Türk Silahlı Qüvvələri Azad Suriya Ordusunun tərkibindəki qruplara hazır olmaları ilə bağlı təlimat verib.\n“TurAz Qartalı – 2017” təlimləri başladı\nSentyabrın 18-dən ölkəmizdə Azərbaycan və Türkiyə Hərbi Hava Qüvvələrinin iştirakı ilə “TurAz Qartalı - 2017” birgə taktiki-uçuş təlimləri başlayıb.\nTurist avtobusu dərəyə aşdı – azı 4 ölü\nYeni Çağ Media Qrupu Sentyabr 17, 2017\nTürkiyədə turistləri daşıyan avtobus qəzaya uğrayıb.


Gəncə “qisasçısı”: Məmmədin qatır soyluları – Yenicag.Az\nAna Səhifə Banner Gəncə “qisasçısı”: Məmmədin qatır soyluları\nGəncə “qisasçısı”: Məmmədin qatır soyluları\nYeni Çağ Media Qrupu – İyul 11, 2018 - 18:06\nAzərbaycanın mənəvi paytaxtı sayılan Gəncə nədən və kimlərin hədəfinə gəldi?\nÖlkənin ötən həftə üzləşdiyi enerji böhranı yaranan “qara zolağın” ilk qalın cizgisi oldu. Bu olayın təsiri və nəticələri aradan qalxmadan Gəncənin icra başçısı Elmar Vəliyev ölümcül sui-qəsdə məruz qaldı. Azərbaycanın hüzurunu pozan bu iki hadisənin doğurduğu effekt arzuolunmaz ərəfənin yetişdiyini göstərirdi.\nVəliyevi və mühafizəçisini güllələyən Yunis Səfərov haqqında dövriyyəyə buraxılan ilkin versiyalar sui-qəsdin gerçək motivinə nəinki aydınlıq gətirmədi, əksinə, ipləri daha da dolaşdırdı. Ancaq Səfərovun sui-qəsd cəhdinin İranla və tətikçinin dini baxışları ilə əlaqələndirilməsi yeni “pərdə”nin qaçılmazlığı qənaətini gücləndirirdi.\nSəfərovun məlum addımını dəstəkləyən, bu sui-qəsdi Azərbaycan çapında “cihad” kimi qiymətləndirənlərin çağırışları isə gedişatın yolverilməz məcraya yönəldiyinə şübhə yeri qoymurdu. Bu baxımdan, Gəncədə mayın 10-na təyin edilmiş aksiyanın sosial şəbəkələrdə intensiv təbliğ edilməsi təhlükənin addım-addım yaxınlaşdığını təsdiqləyirdi.\nDünən axşam saatlarına qədər Gəncədən hər hansı həyəcanlı xəbərin çıxmaması aksiya anonsunun adi blef olduğunu söyləməyə əsas verirdi. Ancaq bu rahatlıq uzun sürmədi. Dini fanatiklərin Gəncədə ayaqlanması və şəhərdə gərginliyin son həddə qədər artması haqda məlumatlar ildırım sürətilə yayıldı.\nHər kəs bu ayaqlanmanın sonunu təxmin edərkən alınan xəbər isə ölkəni sarsıtdı. Gəncə Şəhər Baş Polis İdarəsinin rəis müavini, polkovnik İlqar Balakişiyev və Nizami Rayon Polis İdarəsinin rəis müavini, polkovnik-leytenant Səməd Abbasov azğınlaşmış fanatiklərin ani hücumu nəticəsində qətlə yetirildi. Lakin qısa müddət ərzində şəhərdə asayiş bərpa olundu, təhrikçilərin böyük hissəsi gözaltına alındı.\nMeydana gələn bu ciddi olayları xroniki ardıcıllıqla təhlil etdikdə, hər üç hadisənin eyni zəncirin halqaları olduğunu əminliklə söyləmək mümkündür. Mingəçevir qəzası ilə yaranan enerji böhranı; Elmar Vəliyevin vurulması və Gəncədə qanlı ayaqlanma…\nBütün bunların Azərbaycana açıq təhdid mesajı olduğu gün kimi ortadadır. Hansı ölkə tərəfindən və niyə? Rusiya, İran, yoxsa, Qərb? Yuxarıda deyildiyi kimi, iplər o qədər dolaşıb ki, adları çəkilən ölkələri suçlamaq, həm də təmizə çıxarmaq üçün yetərincə ciddi arqumentlər gətirmək olar.\nO baxımdan, ən azı indiki şəraitdə yalnız məntiqi ehtimallar üzərində qəti fikir bildirmək doğru olmazdı. Hər halda, istintaqın müəyyən detalları açıqlamasından sonra çox “ı”lərin üzərinə nöqtə qoyulacaq.\nTəbii, dünənki Gəncə iğtişaşlarının kuliminasiyası iki polis zabitinin qətlə yetirilməsidir. Azərbaycanda üzərində dövlət rəmzlərini daşıyan polis məmurunun öldürülməsinə dair sonuncu faktın nə vaxt qeydə alındığını çoxumuz xatırlamırıq.\nHətta ölkə müxalifətinin icazəsiz aksiyalarının dağıdılması zamanı polisin bəzən aşırı güc tətbiq etməsi də nümayişçiləri adekvat davranışa sövq edə bilməyib. Asayiş keşikçilərinə barmağı ilə toxunmaq belə nümayişçilərin ağlının ucundan keçməyib, o ki qala polis zabitlərini qətlə yetirmək…\nBu mənada sosial şəbəkələrdə müxtəlif siyasi düşüncə daşıyıcılarının olaya qəti və birmənalı reaksiyası dövlətin görəvləndirdiyi şəxslərin toxunulmazlığı məsələsində yekdilliyin olduğunu nümayiş etdirir.\nLakin dövlət adamına əl qaldıran fanatiklər – hansısa ölkənin xüsusi xidmət orqanı ilə bağlılığından asılı olmayaraq – əlbəttə ki bu həmrəylikdən kənardadırlar. Fanatik yığınının bu ayaqlanmasını Səfərova görə “qisas aksiyası” kimi dəyərləndirən, baş verənlərə haqq qazandıran cahillər isə Qatır Məmmədi – dövlətinə asi düşən xaini xatırladırlar.\nQatır soylulardan bundan başqa nə gözləniləsidir ki?\ngəncə, Məmməd, qisas,


IDMAN: Azərbaycan məktəbliləri Avstriyadakı xizək alpinizmi üzrə gənclər düşərgəsindən qayıdıblar\nAzərbaycan məktəbliləri Avstriyadakı xizək alpinizmi üzrə gənclər düşərgəsindən qayıdıblar\nTarix: 11.12.2014 | Saat: 14:10:00 | E-mail | Çapa göndər\nAzərbaycan məktəbliləri ilk dəfə xizək alpinizmi (ski-alpinism) üzrə beynəlxalq gənclər düşərgəsində iştirak ediblər. Düşərgə Avstriyanın Lients şəhərində, Tirol Alplarında keçirilib.\nBu düşərgə artıq 8 ildir ki, keçirilir, lakin, yalniz bu dəfədən etibarən o, beynəlxalq xarakter alıb. Builki tədbirdə 11 ölkə nümayəndəsi iştirak edib, Azərbaycan isə keçmiş SSRİ dövlətlərindən olan ilk və yeganə dövlət olub.\nBeynəlxalq xizək alpinizmi federasiyasının (ISMF) üzvü olan Azərbaycan alpinizm federasiyası (AAF) ilk dəfə idi ki, bu növ düşərgədə iştirak edirdi. AAF-nı Nizami uşaq və gənclər incəsənəti mərkəzinin “Gənc səyyah” dərnəyinin üzvləri təmsil edirdi.\nAzərbaycan idman heyyətinə rəhbərlik edən dərnəyin sədri Yevgeniya Nəcəfova idi.\nKomandada isə 13-15 yaş arası olan 4 “gənc səyyah” var idi.\n“Düşərgənin rəsmi açılışı dekabrın 4-ü Lientsdə olub, - deyə, Evgeniya xanum danışır. – Uşaqlara xüsusi, o cümlədən, qar uçqununa qarşı ləvazimat verilib, onun istifadə qaydası izah edildi. Həmin günün gecəsi isə düşərgə iştirakçıları üçün xizək alpinizmi üzrə dəfələrlə dünya çempionu olan Mireya Miro ilə görüş təşkil olunub. O, uşaqlara bu idman haqqında maraqlı şeylər danışıb, onların suallarına cavab verdi.\nTirol Alplarına qışın hələ tam olaraq gəlməməsi ilə bağlı düşərgə təşkilatçıları proqrama bəzi dəyişikliklər salıb, dərslərin keçirilmə yerini dəyişməli oldular. Düşərgənin ikinci günündə iştirakçılar üçün xizək turu təşkil edilib. Onları dağa aparıb, startı 2000 m hündürlükdən veriblər. Buradan 5 qrupa bölünən uşaqlar təlimatçıların nəzarəti altında qarlı meşə ilə yüksək dağlarda yerləşən daxmaya doğru üz tutublar. Qalxma prosesi ağır idi və 4 saatdan çox vaxt apardı. Qısa istirahət fasiləsindən sonra iştirakçılar xüsusi trass ilə start nöqtəsinə eniblər.\nBir gün sonra idmançılar üçün yarış keçirildi – onlar xizəklə 1 km-lik dik qarlı yamaclığa qalxıb, ondan sonra isə qırmızı (yəni çətinlik dərəcəsi yüksək) trass ilə eniblər. Bu yarışda nə qələbə, nə də məğlubiyyat olmayıb, hər kəs xatirə hədiyyəsini alıb. Bu tədbirin əsas məqsədi - uşaqları idman yarışları ab-havası ilə tanış etmək idi.\nDüşərgənin son günündə ən vacib dərslərdən biri keçirilib – təhlükəsizlik texnikası və dağların ən böyük bəlası olan qar uçqunu zamanı xilas etmə qaydaları. Dərsdən əvvəl iştirakçılar Beynəlxalq xizək alpinizmi federasiyasının prezidenti ilə görüşüblər. O, çıxış edib, uşaqları təbrik etdi və onlara hədiyyələr verdi. Ümumiyyətlə, düşərgənin ab-havası olduqca mehriban idi. Bir çox iştirakçı artıq dəfələrlə müxtəlif yarışların qalibi olmasına baxmayaraq digərlərinə qarşı çox xoş rəftar göstərirdi. Bizim uşaqlara kömək edirdilər, onları dəstəkləyirdilər.”\n“Ümid edirik ki, bu başlanğıcın davamı olacaq. Bu növ tədbirlərin taşkil olunması və keçirilməsi üçün hər cür şəraitimiz var. Azərbaycanda xizək alpinizminin inkişafı üçün böyük potensial var. Dünyada isə bu idman növünün populyarlığı getdikcə artır. Biz də dünya miqyaslı idmançılarımızın olduğunu istəyiriksə, ilk növbədə uşaqlardan başlamalıyıq. Xüsusi seksiyalar, məktəb olmalıdır. Bu idman qış alpinizmi və dağ xizəyini birləşdirir, və idmançılardan dağ xizək texnikası ilə dərin tanışlığı, fiziki formanın yaxşı olmasını və qış dağlarının təbiəti haqqında biliyin olmasını tələb edir. Məhz belə idman növlərinin dalında gələcək var!” – deyə, Y.Nəcəfova bildirib.\nXəbər 1675 dəfə oxundu


Sahil Babayev niyə vəzifələri vakant saxlayır? - ƏƏSMN-də müəmmalar - Azinforum.az İnformasiya Portalı\nAna səhifə / Araşdırma / Sahil Babayev niyə vəzifələri vakant saxlayır? – ƏƏSMN-də müəmmalar\nSahil Babayev niyə vəzifələri vakant saxlayır? – ƏƏSMN-də müəmmalar\nXəbər verildiyi kimi, Əmək və əhalinin sosial müdafiəsi naziri Sahil Babayev rəhbərlik etdiyi nazirlikdə tədricən dəyişikliklər aparır. Ancaq maraqlıdır ki, nazir çıxardığı şəxslərin yerinə isə təyinat aparılmır.\nBunu DSMF-nin ciddi nöqsanlara yol verdikləri üçün azad olunmuş 11 rayon üzrə şöbə müdirlərinin timsalında da görmək olar.\nMia.az bildirir ki, həmin 11 şöbə müdiri – Bakı şəhəri Yasamal rayon şöbəsi, Sabunçu rayon şöbəsi, Suraxanı rayon şöbəsi, Xətai rayon şöbəsi, Xaçmaz rayon şöbəsi, Quba rayon şöbəsi, Şirvan rayon şöbəsi, Lənkəran rayon şöbəsi, Cəlilabad rayon şöbəsi, Salyan rayon şöbəsi, Şamaxı rayon şöbəsinin müdirlərinin ciddi nöqsanlara yol verdiyini Sahil Babayev ötən həftə keçirdiyi iclasda deyib. Lakin onların hətta bəzilərinin vəzifədən çıxarılmasından 3 ay ötsə də, yerinə hələlik təyinat olmayıb:\n“Maraqlıdır ki, bu hal nazirliyin aparatında da özünü göstərir. Bleə ki, işdən azad edilən bir çox şöbə müdirlərinin yerinə də hələ ki təyinat aparılmayıb. Məsələn, ötən ay sabiq nazir Səlim Müslümovun əmisi oğlu, nazirin müaşaviri Yalçın Müslümovun postu hələ də sahibini gözləyir. Bundan başqa nazieliyin aparat rəhbəri vzəifəsinə də təyinat yoxdur. Bu vəzifəni nazirin yeni təyin etdiyi müşavir Anar Əliyev icra edir. Eyni halı bir çox şöbələrin simasında da görmək olar. Bəli, faktdır ki, Sahil Babayev indiyədək çıxardığı şəxslərin böyük əksəriyyətinin yerinə də rəsmi təyinat apara bilməyib. Halbuki, nazirlik və ona bağlı olan qurumlarda xeyli şöbə müdirləri vəzifəsi vacant olaraq qalır. Hamısını ya müavinləri, ya da sektor müdirləri əvəz edir.\nDiqqətçəkən məqamlardan biri də odur ki, Fazil Talıbovun nazirliyin ictiamiyyətlə əlaqələr şöbəsinin müdiri təyin olunması xəbəri də doğru deyil. Belə ki, o, həmin şöbəyə əslində müdir müavini təyin edilib, sadəcə şöbə müdiri vəzifəsini indiyədək icra edir. Yəni Sahil Babayevin ənənəvi taktikası burada da öz sözünü deyib ”.\nYeni nazirin nədən belə hürkək davranmasına gəlincə, müsahibimiz deyir ki, qanuna görə elə vəzifələr var ki, mütləq dövlət qulluğuna imtahan verib, uğurla keçdikdən sonratəyinat ola bilər: “Düzü, mən bilmirəm ki, Sahil Babayev Dövlət İmtahan Mərkəzinə hazırda nə qədər vakant yerlə bağlı sifariş verib. Mən bildiyimə görə, hazırda nazirlikdəki şöbə müdirləri vəzifəsi haqda heç yerə məlumat da verilməyib. O, ya müqavilə ilə, ya da əvəzedici təyinatlar verməklə nazirliyi zamanın öhdəsinə buraxıb. Yəni bu gün ƏƏSMN faktiki belə idarə olunur, iddia olunduğu kimi heç bir ciddi dəyişiklik və islahat olmayıb. Lakin bu istiqamətdə proses gedir”.\nMəlumata görə, hazırda ƏƏSMN və onun strukturlarında sabiq nazirin kifayət qədər ciddi vəzifələr tutan qohumları və sadiq kadrları var: “Onların arasında Səlim Müslümovun qaynı, DSMF-nin ondun Hərbi qulluqçular və xüsusi rütbəli şəxslərlə iş idarəsinin rəisi Ağalar Xasayevdən tutmuş, nazirliyin iqtisadiyyat şöbəsinin müdiri Şəlalə Cəfərova və digərləri ilə yanaşı, hal-hazıra qədər nazirin köməkçisi olan İqbal Hacıyevə qədər var. Sabiq nazirin qohumlarını vəzifəyə yerləşdirməsinə xüsusi şərh verməyə ehtiyac yoxdur. Çünki bu, birbaşa “Korrupsiya haqqına” qanuna zidd olmaqla yanaşı, izahı ortada olan məsələdir. Lakin faktiki bu saat da nazirlikdə Səlim Müslümova sadiq olan, onun sayəsində sürətli yüksəliş qazanmış kadrlar da az deyil. Onların arasında Şəlalə Cəfərovanın və hazırda da yeni nazirin köməkçisi olan İqbal Hacıyevin adını da çəkmək olar.\nQeyd edim ki, hazırda Sahil Babayevin də köməkçisi vəzifəsini yerinə yetirən İqbal Hacıyev ta Səlim Müslümov DSMF-nin rəhbəri olandan onunla addımlayıb. Bu gün isə yeni nazirin “kuxna”sındadır. Elə ötən həftə nazirin 11 DSMF müdiri haqda verdiyi açıqlamanın keçirildiyi iclasda da İqbal Hacıyev ordaydı. Nə sirrdirsə, yeni nazir də hələlik ona böyük ehtiyac duyur”.\nMəlumata görə, nazir Sahil Babayev ƏƏSMN və onun strukturlarına kök salmış “köhnə qvardiya” ilə tələsik vidalaşmaq niyyətində deyil: “Bildiyimə görə, onlarla bu ilin sonunadək vidalaşacaqlar. Həmin vaxta qədər də yeni nazir bu sahədə artıq yetişən kadrları önəmli vəzifələrə gətirəcək…\nÖncəki Ölkədə maye qaz qıtlığı yaranıb\nNövbəti Bakıda məşhur plazada yanğın olub


The New York Times Magazine “İranı vurmaqdan ötrü təzyiqin gizli tarixçəsi” adlı geniş məqalə dərc edib. Müəlliflər Ronen Bergman və Mark Mazzetti yazırlar ki, 2017-ci ilin iyulunda Ağ Ev İran məsələsində yolayrıcında qalmışdı. Prezident Tramp seçki kampaniyası zamanı “dəhşətli” nüvə sazişindən çıxmaq vədi vermişdi. Onun kabinet üzvləri isə prezidenti daha güclü razılaşma üzrə danışıqlar aparmağa çağırırdılar. İkincilər uduzdu, Tramp ötən il nüvə sazişindən çıxdı.\nObama administrasiyası dövründə Pentaqonda çalışmış Ilan Goldenberg İranla nüvə sazişi əldə olunmamışdan mövcud durumu üçtərəfli blef kimi xarakterizə edir. İsrail dünyanı inandırmaq istəyirdi ki, İranın nüvə proqramını vuracaq (ancaq hələ qərar verməmişdi). İran dünyanı inandırmaq istəyirdi ki, nüvə silahı əldə edə bilər (ancaq hələ bomba hazırlamağa başlamaq qərarı verməmişdi). Birləşmiş Ştatlar dünyanı inandırmağa çalışırdı ki, İranın bomba hazırlamasını önləməkdən ötrü hərbi gücdən istifadəyə hazırdır (ancaq heç vaxt kartları açmadı).\nHər üç tərəf bu təhdidlərin etibarlı görünməsinə çalışırdı, digər tərəflərin gözünü nə vaxt qırpacağından əmin deyildi.\nABŞ-İsrail münasibətlərinin pərdəarxası\nMüəlliflərin fikrincə, Trump-ın məqsədi İran iqtisadiyyatını sanksiyalarla vurmaq, ölkə liderlərini nüvə sazişi üzrə yenidən danışıqlar aparmağa məcbur etməkdir. Ancaq İranın 2020-ci ilin noyabrınadək, Amerikada yeni prezident seçilə biləcəyi seçkiyədək sınacağına da ümid bəslənir.\nMəqalədə Amerikanın İsraillə münasibətlərinin mürəkkəbliyindən də söz açılır. Amerika, İsrail və Avropanın onlarla indiki və keçmiş məmurları ilə bir neçə ay ərzində aparılmış söhbətlər indiyədək eşidilməyən detalları üzə çıxarıb. İsrail ordusu 2012-ci ildə İranı vurmağa çox yaxın imiş; Obama administrasiyası belə bir hücum halında özünün hərbi qabaqlayıcı planlarını hazırlayıbmış. Hətta Birləşmiş Ştatların qərbində bir səhrada İranın nüvə obyektinin tammiqyaslı maketi 30 min paundluq bombayla dağıdılıbmış.\nPrezident Obama ilə İsrail baş naziri Netanyahu arasında münasibətlər isti olmayıb.\n“İsrail İrana göz qoyduğu zaman amerikalılar da İsrailə göz qoyurdu. İsrail Azərbaycanda bir bazadan İrana kəşfiyyat dronları buraxanda Amerikanın peykləri bunun fotolarını çəkirdi,” məqalədə deyilir.\nKeçmiş prezident Barak Obama İsrailin İrana qəfil zərbəsinin mümkünlüyünü ciddi qəbul edirmiş. “Amerikanın kəşfiyyat peykləri İsrail dronlarının Azərbaycanda bazalardan qalxmasını və İranla sərhədin cənub hissəsi üzərində uçmasını izləyirdi. Bu dronlar İranın nüvə obyektlərinin gen-bol şəkillərini çəkir, həm də İranın havadan müdafiə qüvvələrinin bu müdaxiləni müəyyənləşdirmə qabiliyyətini yoxlayırdı. Amerikanın hərbi liderləri israillilərin hücum üçün hansı dövrü seçəcəyi... üzərində baş sındırırdılar. Hərbi planları quranlar Tehranın İsrailin zərbəsinə necə cavab verəcəyi, Amerikanın buna necə cavab verməli olmasını çək-çevir edirdilər,” məqalədə deyilir.\nİraqa da dron buraxılır?\nAvqustun 28-də The Guardian qəzetində dərc olunmuş məqalədə də oxşar iddia səslənir. Məqalədə deyilir ki, İraqdakı şiə militantlar İsrailin Azərbaycandan buraxdığı dronlarla bu ölkənin şimalında və mərkəzində hədəfləri vurduğunu iddia edirlər. Region rəsmiləri İraqın həmin hissələrindən İsrail yaxınlığındakı İran mövqelərinə silah göndərildiyini bildirirlər.\nİranın müttəfiqi, İraqın Xalq Səfərbərlik Bölmələrinin lider müavini Əbu Mehdi əl-Mühəndis deyib: “Bizdə olan dəqiq və təsdiqlənmiş informasiyaya görə, bu il amerikalılar Azərbaycan ərazisindən İsrailin dörd dronunu buraxıblar. Bu dronlar ABŞ qüvvələri tərkibində uçuşlar gerçəkləşdirəcək, İraqın hərbi bazalarını hədəfə alacaq”.\n“Bəzi xarici internet media resurslarında ABŞ tərəfindən İsrail dronlarının Azərbaycana gətirilərək İraq və İrana hücum edilməsi barədə verilən məlumatın heç bir əsası yoxdur”. Bunu Azərbaycan Müdafiə Nazirliyindən “Turan” agentliyinə bildiriblər .\nNazirlikdən vurğulayıblar ki, bütün bunlar dezinformasiya məqsədilə yayılıb.


Astarada “Kütləvi çıxarış” kampaniyası keçirilib - Report.az\nAstarada “Kütləvi çıxarış” kampaniyası keçirilib\n21 Dekabr, 2015 13:45\nBakı. 21 dekabr. REPORT.AZ/ Əmlak Məsələləri Dövlət Komitəsi “Kütləvi çıxarış” kampaniyasını bu gün Astara rayonunda keçirib. Komitənin mətbuat xidmətindən “Report”a bildirilib ki, “bir pəncərə” prinsipi əsasında həyata keçirilən kampaniyadan ümumilikdə 100-ə yaxın rayon sakini faydalanıb.\nSosial kampaniya çərçivəsində vətəndaşlara onların mülkiyyətinə dair çıxarışlar birbaşa ünvanlarda komitənin bu kampaniyanı həyata keçirmək üçün ayrılmış nəqliyyat vasitələrində verilib.\nMobil ofislər (xüsusi nəqliyyat vasitələri) vasitəsilə təşkil olunan “Kütləvi çıxarış” kampaniyası qeydiyyat xidmətlərini şəhər, qəsəbə və rayonlarda, eləcə də, ucqarlarda, mərkəzlərdən uzaq məntəqələrdə vətəndaşların ünvanına aparır.\nQeyd edək ki, kampaniya çərçivəsində pay torpaqları, mənzillər, fərdi həyət evi və digər mülkiyyət barədə müxtəlif vaxtlarda vətəndaşlara verilən aktlar, şəhadətnamələr, qeydiyyat vəsiqələri və digər sənədlər kütləvi qaydada çıxarışlarla əvəz olunur. Eyni zamanda, daşınmaz əmlak və torpaq sahələri ilə bağlı əvvəlki illərdə verilən aktlar və digər ilkin sənədlər qəbul edilir.\nKomitə “Kütləvi çıxarış” kampaniyasını qarşıdakı dövrdə paralel olaraq həm Bakı, həm də regionlar üzrə kampaniyanı davam etdirəcək. Bugünədək respublika üzrə 6000-ə yaxın vətəndaş kampaniyada iştirak edərək dövlət reyestrindən çıxarış əldə edib.


Dənizçilər veteran həmkarlarını ziyarət ediblər | DƏNİZ XƏBƏR\nXatırladaq ki, Ağamalı Vahidov 27 fevral 1942-ci ildə anadan olub. 1976-cı ildən fasiləsiz olaraq 37 il müddətində Azərbaycan Xəzər Dəniz Gəmiçiliyi sıralarında çalışıb. O, Dəniz Nəqliyyatı Donanmasının “Bəstəkar Fikrət Əmirov”, “Dədə Qorqud”, “Cabbar Həşimov” kimi müxtəlif gəmilərində bosman kimi faəliyyət göstərib. 2011-ci ildə Yelkənli Qayıqlar İdman Klubunda sahil bosmanı işləyib. 2013-cü ildən əmək fəaliyyətini ASCO-nun İstehsalat Xidmətləri idarəsində davam etdirib.\nPrevious article27 Fevral təqvimdə: “Yeni Britaniya” adası kəşf olunub\nNext articleArktikada iqlim üçün fəlakətli “bomba” müəyyən edilib – FOTO


AMEA prezidenti, akademik Ramiz Mehdiyevin mətbuat üçün açıqlaması - Xəbərlər - Radiasiya Problemləri İnstitutu - Azərbaycan Milli Elmlər Akademiyası\nAMEA prezidenti, akademik Ramiz Mehdiyevin mətbuat üçün açıqlaması\nMəlum olduğu kimi, 14 iyul 2020-ci il tarixində Ermənistanın Azərbaycana qarşı təcavüzünə və hərbçilərimizin şəhid edilməsinə etiraz olaraq minlərlə vətəndaş Bakının mərkəzi küçələrilə irəliləyərək Şəhidlər Xiyabanına kütləvi şəkildə axın etmişdir. Vətənpərvərlik, ordumuza və dövlətimizə dəstək şüarları ilə müşayiət edilən yürüş qısa zamanda böyük bir izdihama çevrilmişdir. Vətəndaşlarımızın Ali Baş Komandana, ordumuza və dövlətimizə səmimi-qəlbdən bağlılığının, dəstəyinin əyani göstəricisi olan bu yürüş hər bir azərbaycanlıda ən ülvi vətənpərvərlik hisslərini oyatmış, böyük iftixar duyğuları doğurmuşdur.\nAncaq çox təəssüf ki, gecə saatlarında Şəhidlər Xiyabanına toplanmış çoxminli insan kütləsinin içərisindəki bir qrup təxribatçının təhrikedici hərəkətləri və çağırışları nəticəsində izdihamla hüquq-mühafizə orqanlarının nümayəndələri arasında gərginlik yaranmışdır. Cənab Prezidentin iradəsi nəticəsində ölkədə bərqərar olmuş demokratik mühitdən, ifadə azadlığından öz məkrli niyyətləri üçün bəhrələnməyə çalışan təxribatçılar çaşqınlıq yaradan şüarlar səsləndirmiş, hər vəchlə çoxminli kütləni idarəolunmaz səviyyəyə çatdırmağa cəhd göstərmişlər. Polisin uzun müddət baş verənlərə təmkinlə yanaşması, insanların emosional durumuna anlayış göstərməsi isə kütlənin bəzi nümayəndələri tərəfindən zəiflik kimi qəbul edilərək, arzuolunmaz hərəkətlərə yol açmışdır. Əfsus ki, milli hisslərə qapılan gənclərimizin bir hissəsi təxribatçıların qanunsuz çağırışlarına uyaraq, cinayətkar əməllərin iştirakçısına çevrilmişdir. Polisin qanuni çağırışlarına məhəl qoymadan təxribatçılar asayişi kobud şəkildə pozaraq strateji dövlət obyekti hesab edilən Milli Məclisin inzibati binasına daxil olmuş, dağıntılar törətmiş, nəticədə dövlət əmlakına ciddi şəkildə zərər yetirilmişdir. Görülən qətiyyətli tədbirlər nəticəsində qısa müddətdə paytaxtda asayiş bərpa edilmiş, dövlət obyektinə qanunsuz müdaxilənin qarşısı alınmışdır.\nOnu da xatırlatmaq yerinə düşər ki, baş verən bu hadisələrin gedişində qanunvericiliyin bir sıra tələblərilə yanaşı, ölkədə elan edilmiş karantin rejimi də kobud şəkildə pozulmuşdur. Bunun fəsadlarını isə biz heç şübhəsiz ki, yaxın günlərdə əyani şəkildə görəcəyik. COVİD-19 olduqca təhlükəli bir virusdur və onunla mübarizədə bu cür məsuliyyətsizliyə yol vermək cəmiyyətin taleyinə, insanların sağlamlığına göstərilmiş bir etinasızlıqdır. Heç kimin siyasi iddiaları və emosiyaları minlərlə günahsız insanı yoluxdurmağa əsas vermir. Daxili İşlər Nazirliyinin buna dair çağırışlarını qulaqardına vurmaq yolverilməzdir.\nMən bu təxribatın bütün təşkilatçılarının qısa zamanda müəyyən edilərək məsuliyyətə cəlb olunacağına inanıram. Onlara qanunun sərt üzünün göstərilməsi ölkədə ictimai-siyasi sabitliyin qorunub saxlanması baxımından olduqca zəruridir. Ümidvaram ki, hüquq-mühafizə orqanları təhlükənin miqyasını dəqiqliklə qiymətləndirərək bənzər hadisələrin təkrarlanmaması üçün bütün qabaqlayıcı tədbirləri görəcəklər.\nAzərbaycan xalqının Ümummilli lideri Heydər Əliyevin və Prezident İlham Əliyevin silahdaşı kimi xalqımızı, xüsusilə də gənclərimizi bir daha əmin etmək istəyirəm ki, dövlət rəhbərliyi Qarabağ münaqişəsinin həlli istiqamətində həm ikitərəfli formatda, həm də beynəlxalq təşkilatlar çərçivəsində hər zaman prinsipial, güzəştsiz mövqe tutmuşdur. Ölkəmizin ərazi bütövlüyü məsələsi Prezident İlham Əliyevin dəfələrlə vurğuladığı kimi heç vaxt müzakirə mövzusu olmamış və olmayacaqdır. Həmçinin bu illər ərzində Azərbaycan ordu quruculuğu sahəsində də ciddi addımlar atmış, müasir, yüksək döyüş qabiliyyətinə malik silahlı qüvvələrin yaradılması istiqamətində əhəmiyyətli uğurlar qazanmışdır. 2016-cı ilin aprel döyüşləri ordumuzun gücünü və əsgərlərimizin rəşadətini bütün dünyaya əyani şəkildə nümayiş etdirdi. Heç kəsin şübhəsi olmasın ki, zəruri siyasi şərait yetişdikdə və diplomatiyanın imkanları tamamilə tükəndikdə Azərbaycan bütün hərbi gücünü ərazi bütövlüyünün təmin edilməsinə yönəldəcəkdir. Müharibə dağıntı, insan faciəsi, iqtisadi tənəzzül deməkdir və ölkəmizin son illərdə əldə etdiyi sabitliyi, infrastruktur imkanlarını əsla hiss-həyəcana qurban verib, böyük itkilərə yol vermək olmaz. Kimliyimizdən və tutduğumuz vəzifədən asılı olmayaraq hər birimiz şəhid olmuş hərbçilərimizi hüznlə anır, onların əziz xatirəsi qarşısında ehtiramla baş əyirik. Şəhidlərimiz bizim müqəddəs and yerimiz, qürur mənbəyimizdir. Ancaq müharibənin öz qanunları var və bu qanunlarda emosiyaya, həyəcana və düşünülməmiş addımlara əsla yer yoxdur. Belə addımların sonu ancaq və ancaq faciə ilə nəticələnir. Həm dünya tarixində, həm də müstəqilliyimizin ilk illərinin təcrübəsində bunu təsdiq edən xeyli sayda nümunələr var. Gənclərimizə tövsiyə edirəm ki, emosional addımlar atmamışdan öncə geriyə baxsınlar, hisslərini cilovlayıb keçmişin təcrübəsindən lazımi nəticələr çıxarsınlar.\nBaşa düşmək lazımdır ki, böyük siyasət, dövlət idarəçiliyi olduqca mürəkkəb, incə və çoxtərəfli bir prosesdir. Ona qətiyyən səthi, yaxud birtərəfli yanaşmaq olmaz. Siyasi, xüsusilə də dövlət əhəmiyyətli qərarların verilməsi göründüyü qədər də sadə deyildir. Belə qərarlar meydanlarda, qışqıraraq qəbul edilə bilməz. Onlar dəqiq təhlilə istinad etməli, soyuq başla verilməli və konkret hədəfə hesablanmalıdır. Azərbaycan Respublikasının Prezidenti cənab İlham Əliyevin siyasi fəlsəfəsi məhz bu təməllər üzərində bərqərardır. Dövlət başçısı daxili siyasətin dərin bilicisi, xarici siyasətin mahir ustasıdır. Gəlin razılaşaq ki, onun bu keyfiyyətləri olmasa idi, çətin ki, Azərbaycan uzun illər ərzində belə bir mürəkkəb regionda sabit şəkildə inkişaf edə biləydi.\nQeyd etdiyim kimi, Qarabağ məsələsi hər an dövlət başçısının nəzarətində və diqqətindədir, ölkənin bütün diplomatik resursları da məsələnin həlli üçün səfərbər edilib. Qarabağ məsələsi ətrafında siyasi manipulyasiyaların aparılması, münaqişədən daxili siyasi mühitin gərginləşdirilməsi üçün istifadə olunması əsla dövlət maraqlarına xidmət etmir. Hər birimizi məyus edən zorakılıq və dağıdıcılıq fəaliyyəti ancaq erməni təbliğatının maraqlarına xidmət edir, düşmənə daxili ictimai rəyi və dünya ictimaiyyətinin fikrini çaşdırmaq üçün əlavə bəhanələr verir. Hər kəs bunu yaxşı anlamalı, hərəkətlərini və bəyanatlarını yüz ölçüb bir biçməlidir. Təxribatçılar görməlidirlər ki, ölkəmizdə xalq-iqtidar birliyi sarsılmazdır.\nİnsanların vətənpərvərlik duyğularını, şəhidlərimizin matəmini, cəmiyyətin kədərini çirkin siyasi oyunların alətinə çevirmək mənəviyyatsızlıq, hətta deyərdim ki, bağışlanmaz bir xəyanətdir. Belə oyunların iştirakçıları xalqımızın və dövlətimizin olduqca məkrli, təhlükəli düşmənləridir. Onların təxribatlarına qarşı ayıq olmaq hər birimizin borcu, müvafiq dövlət orqanlarının isə bilavasitə vəzifəsidir.\nCənab Prezidenti əmin etmək istəyirəm ki, Milli Elmlər Akademiyasının çoxminli kollektivi hər zaman onun yanındadır və öz müstəqil dövlətini və Prezidentini dəstəkləməkdən şərəf duyur. Cənab Prezident, əminəm ki, sizin uzaqgörən, düşünülmüş siyasətiniz, möhkəm iradəniz bundan sonra da Azərbaycanı işıqlı gələcəyə, tərəqqiyə aparacaq, düşmənlərin bütün hiylə və təxribatları isə baş tutmayacaqdır. Ermənistan rəhbərliyi, onun havadarları yaxşı bilməlidirlər ki, Azərbaycan xalqı üçün onun ölkəsinin müstəqilliyindən, ərazi bütövlüyündən, milli birlik və həmrəyliyindən daha əziz bir dəyər yoxdur.


Qadınlara IT-də yerin olmaması stereotipi ilə mübarizə aparmaq məqsədilə BMT-nin IKT sahəsində aparıcı təşkilatı olan Beynəlxalq Telekommunikasiya Birliyi (International Telecommunications Union - ITU) hər il aprel ayının dördüncü cümə axşamını IT sahəsində işləyən və təhsil alan qadınların günü kimi elan etmişdir.\nQadınların özləri də bu sahədə təhsil almaqla və heç də pis nəticələr göstərməməklə, bu stereotipə qarşı mübarizə aparırlar.\nDərslərində zərif cinsin nümayəndələrinin sayı çox olan Step IT Akademiyasını da buna xüsusi misal göstərmək olar.\nKamilla Sərkarova – Data Scientist\n24 yaşlı xanım MDU-nun mekanika riyaziyyatı fakültəsində bakalavr təhsilini bitirib və hal hazırda həmin universitetdə magistr təhsili almaqla yanaşı, Step IT Akademiyasının proqramlaşdırma fakültəsinin tələbəsidir. «Proqramlaşdırmaya gedən yol bakalavrın birinci kursundan başladı. Qrupun yarısı qızlardan ibarət olduğu üçün özümüzü sıxılırmış kimi hiss etmirdik», - Kamilla zarafatyana dedi.\nXanım bildirir ki, başlamaq o qədər də çətin deyildi, çünki, təhsil aldığı kollektivlərdə belə diskriminasiya alqışlanmırdı. Amma, Kamilla digər xanımlardan eşidirdi ki, bəzi kişilər onların biliklərinə bələd olana qədər bacarıqlarını sual altına qoyurdular.\n«Amma, hətta indiki işimdə də IT-də işləməyən xanımlardan eşidirəm: «Xanım-proqramçı, bu haradan ağlına gəldi?» Gənclər avtoqraf götürmək barədə zarafat edirdilər. Amma, IT sahəsində işləyən uşaqlar üçün isə bu, adi haldır. Hal hazırda işlədiyim yerdə, demək olar ki, hamı ekspatdır», - proqramçı etiraf etdi.\nBu yola olan sevgisindən danışarkən, Kamilla bu sahəyə məsələnin «gözəl həlli» anlayışı olan riyaziyyatdan gəldiyini bildirir. Və ona həmişə məsələnin bir neçə üsulla həllini axtarmaq və onların arasından ən maraqlısını seçmək xoşuna gəlirdi.\n«Proqramlaşdırma da buna oxşardır, qarşımda olan məsələ üçün gözəl həll tapanda bu, məni sevindirir. İş mənim çox xoşuma gəlir, biliklərinizi tətbiq etmək üçün çoxlu imkanlar və variantlar mövcuddur və nəticədə işlək məhsul əldə etmək mümkündür. Diqqətsizlik ucbatından buraxılmış səhvləri axtarmaq və məsələlərin tez-tez qeyri-dəqiq qoyulması xoşuma gəlmir», - o, əlavə edir.\nNərgiz Xəlilzadə - Web-dizayner\n2008-ci ilin yayında, instituta qəbul olmazdan öncə, Nərgiz rəsmlə məşğul olmağa başladı. Daha dəqiq desək, o, həmişə şəkil çəkirdi, amma, bu, vacib qərar verməli andakı istəklə bir deyildi. O, Azərbaycan Dövlət Pedaqoji Universitetinin biologiya fakültəsinə qəbul oldu, amma, o, bioloq olmaq istəmirdi. 2013-cü ildə bakalavr pilləsini qurtarandan sonra da, o, rəsmlə məşğul olmağa davam edir və sərgilərdə iştirak edərək sertifikatlar əldə edirdi.\n«Şəkil çəkmək sənin üçün nəfəs almaq kimi vacib olanda, başa düşürsən ki, bu sənin həyatının işidir. Təhsilimi art-studiyada davam etdirirdim və öz işlərimi sataraq heç də pis pul qazanmırdım və hətta öz əl işlərimdən ibarət «Nargis Art Boutigue» mağazamı açdım. Nəhayət, 2016-cı ildə mən Step IT Akademiyasına qəbul oldum. Bununla da, mənim həyatımda tamamilə fərqli mərhələ başladı. Və mən bu akademiyanı tapdığıma görə çox şadam!», - deyə, xanım bildirir.\nNərgiz artıq web-dizaynerdir və paytaxtın bir neçə şirkətində çalışır.\n«Mən burada təhsil almağı hamıya tövsiyyə edirəm. Xüsusilə də qadınlara, çünki, burada aldığınız təhsil evdə oturaraq pul qazanmağa imkan verir», - o, deyir.\nXanım qeyd edir ki, dizaynerin hansı işlə məşğul olmasının fərqi yoxdur: paltar tikmək, interfeys çəkmək və ya avtomobilin salonunu layihələndirmək – onun məqsədi hər şeyi maksimal dərəcədə estetik və funksional etməkdir. Və əlavə edir ki, onun yaratdığı personajların animasiyada canlandırılmasına tamaşa etməkdən böyük zövq alır.\nYevgeniya Frolova – IT-mütəxəssis\nYevgeniya Milli Aviasiya Akademiyasını informasiya texnologiyaları və sistemləri mühəndisliyini ixtisası üzrə bitirib. Bakalavr dərəcəsini əldə etdikdən sonra, o, magistraturaya qəbul olmağa qərar verdi, amma tezliklə başa düşdü ki, bu, onun yolu deyil.\nSonra, xanım Step IT Akademiyasına qəbul oldu və təhsilə yanaşma tərzi onun xoşuna gəldi.\n«Mən «Şəbəkələr və kibertəhlükəsizlik» ixtisası üzrə təhsil alıram və deyim ki, akademiyadakı təhsildən çox məmnunam. Mən aviasiya sahəsi üzrə irəliləmək istəyirdim, amma başa düşdüm ki, IT gələcəkdir. Ona görə də bu istiqaməti seçdim. Hal-hazırda hər yerdə kompüter texnologiyaları mövcuddur və onlarla dostluq etmək lazımdır», - o, deyir\nYevgeniya qeyd edir ki, Azərbaycan kimi mentalitetə sahib olan ölkələrdə qadının IT sahəsində olmağı çətindir.\n«Proqramçı xanımları artıq kifayət qədər ciddi qəbul edirlər. Amma, şəbəkəçi və serverçiləri o qədər də yox. Hər hansı bir obyektə gedən zaman hamı “siz aytişniksiz? Mən bu sahədə xanımları heç vaxt görməmişəm” sözləri ilə təəccüblə baxırlar. Mən bu vaxta qədər bu sahədə çalışan cəmi bir-iki xanımla rastlaşmışam. Düşünürəm ki, bəxtim onda gətirdi ki, mənim rəhbərim mənə inandı və iş təcrübəmin olmamasına baxmayaraq, işləmək üçün şans verdi. Amma mən işimi çox sevirəm, və işimi bitirdikdən sonra hər şey saat kimi işləyəndə, bundan zövq alıram», - xanım etiraf etdi.\nBizim təbriklərimizi qəbul edin!


“Bakcell”in dəstək verdiyi gənclər yeni marketinq proqramı yaradıb - FOTO\n25 Aprel 2018 - 19:31\n“Bakcell”in dəstək verdiyi gənclər yeni marketinq proqramı yaradıb- FOTO\nAzərbaycanın ilk mobil operatoru və aparıcı mobil internet provayderi Bakcell şirkəti ölkənin gənc və istedadlı developerlərinə dəstək göstərmək üçün genişmiqyaslı “AppLab” inkubasiya proqramını həyata keçirir.\n“AppLab” proqramının fəaliyyətə başladığı 2014-cü ildən bəri müxtəlif avadanlıq və proqram təminatlarının tərtibi ilə məşğul olan yerli developerlər öz ideyalarını həyata keçirmək üçün “Bakcell”dən dəstək alırlar. “AppLab” Mərkəzinin dəstəyi ilə Azərbaycanın gənc mütəxəssisləri tərəfindən yaradılmış layihələrin bəziləri artıq Android və iOS əməliyyat sistemi ilə işləyən cihazlara yüklənə bilər.\nBunlardan biri olan “ARZoom” proqramı “tamamlanmış reallıq” (“augmented reality”) texnologiyası əsasında layihələndirilmiş yeni nəsil marketinq və reklam alətidir. İnteraktiv kontentin hər hansı bir çap materialına əlavə edilməsinə imkan yaradan bu innovativ platforma həm mobil, həm də veb şəbəkə idarəetmə panelləri vasitəsilə idarə olunur və öz multifunksionallığı, geniş imkanları və eyni zamanda sadəliyi ilə seçilir. Həmçinin bu platforma müştərilərə birbaşa çıxış imkanı verən “hədəfləmə” funksionallığına malikdir. Bu alətdən istifadə edən istənilən şirkət öz məhsullarını seçilmiş auditoriyaya yeniliyi ilə fərqlənən innovativ bir tərzdə təqdim edə biləcək. Bu layihə 2017-ci ildə Bakcell şirkətinin “AppLab” mərkəzində inkubasiya prosesindən keçib və artıq 5000 istifadəçi tərəfindən Google Play və App Store rəqəmsal platformalarından yüklənib.\n“ARZoom” proqramı Fərid və Araz Davudov qardaşları və onların komandası tərəfindən “Bakcell”in innovativ “AppLab” mərkəzinin avadanlığı və geniş imkanlarından istifadə edərək yaradılıb. Gənc developerlərimiz artıq ilk böyük müştərisini qazanıb. Belə ki, “ARZoom” komandası ən son texnologiya əsasında qurulmuş reklam xidmətlərinin göstərilməsi üçün öz artırılmış reallıq platforma xidmətlərini Türkiyənin məşhur mebel şirkətinə təqdim etməyə başlayıb. Buna baxmayaraq, platformanın daha da təkmilləşdirilməsinə yönəlmiş tədbirlər davam etdirilir və bu yaxınlarda proqrama “yerləşmə əsaslı artırılımış reallıq” (“location-based AR”) and “müasir təsvir tanınma” (“Advanced image recognition”) texnologiyaları əsasında yeni funksionallıq əlavə edilib.\n“Mənim fikrimcə “Bakcell”in dəstəyi olmasaydı, biz bu uğuru əldə edə bilməzdik. “AppLab” proqramı gənc developerlər üçün innovativ bir platformanı təmin etməklə onların ideyalarını həyata keçirməyə kömək edir. Ümid edirəm ki, bu layihə gənc startapçılara dəstək göstərməyə davam edəcək və biz yerli gənclərin daha böyük uğurlarının şahidi olacağıq”, deyə Fərid Davudov bildirib.\nQeyd edək ki, “ARZoom” platforması Bakcell şirkətinin “AppLab” lahiyəsinin digər məzunları ilə birgə “Bakutel-2017” sərgisinin çərçivəsində Bakcell stendində təqdim edilib və sərginin qonaqları tərəfindən böyük maraqla qarşılanıb.\n“AppLab” layihəsinin iştirakçıları şirkətin “AppLab” Mərkəzində təqdim olunan pulsuz İnternet, masa və təlim imkanları ilə yanaşı üzərində işlədikləri proqram təminatı və cihazların inkişaf etdirilməsi və sınaqlardan keçirilməsi üçün tələb olunan ən son avadanlıqlardan yararlanmaq imkanına malikdirlər. İnnovasiya sahəsində lider olan Bakcell gənc nəslin nümayəndələrinə inkişaf imkanları, məsləhətlər və hətta innovativ ideyaların həyata keçirilməsi üçün tələb olunan dəstəyi göstərməyə hazırdır.


Koronavirusdan sağalanlar belə qidalansın | Gənc Ailə\nAna Səhifə SAĞLAMLIQ Koronavirusdan sağalanlar belə qidalansın\nKoronavirusdan sağalanlar belə qidalansın\nKoronavirus bədəni zəiflədir, buna görə birdən-birə əvvəlki pəhrizə qayıtmaq insana zərər verə bilər. Düzgün olmayan qidalanma qəbizlik, şişkinlik, qarın ağrısı, mədədə ağırlıq təhlükəsi yaradır.\nBu barədə Kurkinodakı İnnovativ Texnologiyalar Klinikasının qastroenteroloq-terapevti Daria Ovçinnikova danışıb.\n“Antibiotiklər mikrofloranı pozur və steroid olmayan iltihab əleyhinə dərmanlar mədə qişasının zədələnməsinə gətirib çıxarır, bununla da xlorid turşusu istehsalının artmasına səbəb olur. Bu, qastriti şiddətləndirə, hətta eroziya səbəb ola bilər”, – həkim bildirib.\nQidalanma mütəxəssisi Aleksandr Andreyev isə yağlı, ədviyyatlı xörəklərdən və fəstfuddan bir müddət uzaqlaşmağı məsləhət görüb. Xəstəlikdən 10-14 gün sonra şişkinliyə səbəb olan qidalardan və maddələrdən – kələm turşusu, spirt, laktoza (tam süd), həmçinin qlüten və şokolad, çörək məhsulları, qaxac, kotlet, hazır yemək kimi rəfinə edilmiş məhsullardan imtina edin.\nHəkimlərin sözlərinə görə, sağalandan sonra ilk həftələrdə tam taxıl tərkibli qidalara üstünlük vermək və yuxunu unutmamaq lazımdır. Koronavirus xəstələrində iştahın pisləşməsi və mədə həcminin azalması ola bilər. Həkimlər bu vəziyyətdə kəsirli qidalanmaya müraciət etməyi məsləhət görürlər: hər üç-dörd saatdan bir 3 əsas yemək və qəlyanaltı. (“Publika.az”)\nGeriOnlar niyə boşanır? - ARAŞDIRMA İrəliSmart sayğacların mexaniki “ömrü” - ARAŞDIRMA


avqust 4, 2021 - 5:53 PM News Code : 1166503 Source : IQNA Link:\nABNA24 Xəbər Verir, “Haqq” müxalifət hərəkatının nümayəndəsi Bəhreyndə “14 Fevral inqilabının liderlərini xilas et” aksiyasının ötən gün (3 avqust) axşam başlayacağını bildirərək, hamının maksimum iştirak etməyin vacib olduğunu qeyd edib.\nDeyerler.org xəbər verir ki, Hürriyyət və Demokratiya (Haqq) müxalifət hərəkatının nümayəndəsi Əbdülqəni Əl-Xəncər “Al-Manar” xəbər şəbəkəsinə verdiyi açıqlamasında bunları deyib: “Ali Xəlifə rejiminin görkəmli rəqibi Əbdül Cəlil Əs-Sankisin həyatı təhlükədədir. Dörd həftədir ki, Coe Mərkəzi Həbsxanasında aclıq aksiyası keçirir.\nBəhreyn rejimi səhiyyə və tibb sahəsindəki qüsurları və çatışmazlıqları ilə birlikdə, tədricən ölüm yolu ilə həbsxanalarda inqilabçı liderlərin müqavimətinə qarşı mübarizə aparmaq siyasətini həyata keçirir.\nİnqilabın liderlərini Ali Xəlifə rejiminin əlindən xilas etmək üçün təzyiq göstərmək lazımdır. Həbsdə olan rəhbərlər və alimlər əzmkarlıqlarını sübut etdilər.\nHəbsxanada dözdükləri bütün ağrılara və əzablara baxmayaraq, bu insanlar təslim olmadılar və Bəhreyn xalqının azadlıq və ləyaqət əldə etmək arzusunu həyata keçirmək üçün zəfər yolunda prinsiplərinə sadiq olduqlarını göstərdilər”.\nO, qeyd edib ki, Haqq hərəkatının baş katibi Həsən Muşaima da xəstəliklə mübarizə aparır. Həbsxanadan xəstəxanaya aparılsa da, vəziyyəti ilə bağlı heç bir məlumat yoxdur.\nƏl-Xəncər inqilabın liderlərinin azad edilməsini tələb etmək üçün “14 Fevral inqilabının liderlərini xilas et” adlı aksiya başlatdıqlarını bildirib.\nAli Xəlifə rejiminin həbsdə olan müxaliflərə qarşı rəftarı o qədər iyrəncdir ki, hətta Human Rights Watch kimi beynəlxalq insan haqları təşkilatları dəfələrlə Bəhreyndə siyasi məhbuslara tibbi yardım göstərilməməsini tənqid edərək, bunu BMT qanunlarının pozulması adlandırıb.


Prezident Heydər Əliyev Mərkəzinin açılışında da iştirak etdi- YENİLƏNİB – EtikXəbər\nPrezident Heydər Əliyev Mərkəzinin açılışında da iştirak etdi- YENİLƏNİB\nSentyabrın 27-də Azərbaycan Respublikasının Prezidenti İlham Əliyev əsaslı təmir olunaraq yenidən qurulan Sumqayıt Dövlət Dram Teatrının binasında yaradılan şəraitlə tanış oldu.\nEtikxeber.az xəbər verir ki, dövlət başçısına məlumat verildi ki, bina 1956-cı ildə istifadəyə verilib. Burada yenidənqurma işlərinə ötən ilin dekabrında başlanılıb. Əsaslı təmir və yenidənqurma tədbirləri zamanı binanın bütün mühəndis-texniki qurğuları əsaslı surətdə yenidən qurulub. Binanın 500 yerlik tamaşa və 100 yerlik akt salonu ən müasir avadanlıqla təchiz olunub. Burada tamaşaları bədii və texniki cəhətdən yüksək səviyyədə təqdim etmək üçün 360 dərəcə hərəkət edən səhnə, müasir akustika və işıqlandırma sistemləri və digər avadanlıq quraşdırılıb.\nTeatrın ekspozisiyasının daha cəlbedici görünməsi üçün milli memarlıq ənənələrindən geniş istifadə edilib. Binanın bütün xidməti, dekorasiya və qrim otaqları müasir üslubda tərtib olunub, mebellər tətbiqi sənətin qədim növü olan oyma üsulu ilə işlənib. Teatrın köhnə parket döşəməsi sökülərək monolit dəmir-beton plitələrlə əvəzlənib, binadakı sütunlar isə mərmərlə üzlənib.\nQeyd olundu ki, binanın müasir üslubda yenidən qurulması sakinlərin teatra marağının artmasına, şəhərin mədəni həyatının daha da canlanmasına təkan verəcək. Teatrın qarşısındakı meydanda 15 min kvadratmetr sahəyə mərmər döşənib, iki yeni fəvvarə və monitor quraşdırılıb.\nYenidənqurma işləri Sumqayıt Dövlət Dram Teatrının 150 nəfərlik kollektivinə işlərini günün tələbləri səviyyəsində qurmaq üçün maksimum şərait yaradır. Ümumilikdə, teatrın binasının əsaslı təmiri və yenidən qurulması Azərbaycan dövlətinin mədəniyyət sahəsinin inkişafına göstərdiyi diqqət və qayğını təcəssüm etdirir. Bu layihənin icrası son dövrdə Sumqayıtda gedən sürətli sosial-iqtisadi inkişafa təkan verməklə yanaşı, şəhərin ümumi görünüşünə də əlavə çalarlar qatır. Sonra Azərbaycan Prezidentinə Sumqayıt şəhərində istifadə ediləcək yeni sərnişin avtobusları barədə məlumat verildi.\nİlham Əliyev sonra Sumqayıt şəhərinə səfəri çərçivəsində Heydər Əliyev Mərkəzinin açılışında da iştirak etdi.\nİlham Əliyev daha sonra Sumqayıtda Şahmat Məktəbinin açılışında iştirak etdi.\n“Komissiyalar buraxılacaq…” – MSK


Türkiyə-Hollandiya gərginliyi artır\nÖtən ildən etibarən siyasi gərginlik yaşayan Hollandiya və Türkiyə arasında böhran daha da dərinləşir. Mediainfo.az qafqazinfo-ya istinadən xəbər verir ki, bir neçə gün öncə Hollandiya parlamentinin 1905-ci il hadisələrini “erməni soyqırımı” kimi tan�...\nBMT rəhbərindən çağırış: Bu ölkə parçalanır…\nSuriya parçalanmaq təhlükəsi ilə qarşı-qarşıyadır. Axar.az xəbər verir ki, bu sözləri BMT-nin Baş katibi Antonio Quterreş Mühen Təhlükəsizlik konfransında çıxışı zamanı deyib. B...\nAzərbaycan ərazisi bu "dövlət"in tərkibinə "qatıldı" – Şok xəritə\nAfrində ələ keçirilən dərslik kitablarından birində yer alan xəritə Türkiyədə rezonans doğurub. Axar.az xəbər verir ki, xəritədə kürdlərin regiondakı qondarma dövləti də öz əksini tapıb....\nAmerika seçkilərinə müdaxilə edən Putinin "aşbazı" imiş, bir də azərbaycanlı\nABŞ Ədliyyə nazirliyi 2016-cı il prezident seçkilərinə müdaxilə edən 13 Rusiya vətəndaşına qarşı ittiham irəli sürüb. Sənəd bu gün nazirliyin saytında dərc olunub. İttiham olunanlar arasında RF prezidenti Vladimir Putinin “aşb...\nİsraildən sərt müdaxilə — 148 fələstinli yaralandı\nQəzza və İordan çayının qərb sahillərində davam edən etirazlar zamanı 148 fələstinli yaralanıb. “Ölkə.Az” xəbər verir ki, Fələstinin Qəzza və İordan çayının qərb sahillərindəki şəhərlərində ABŞ-ın Qüds qərarına qarşı təşkil edilən ...\nKlimkin- Lavrov görüşündə razılıq əldə edilmədi\nMünhen Təhlükəsizlik Konfransı çərçivəsində Ukrayna və Rusiya xarici işlər nazirləri Pavel Klimkin və Sergey Lavrov arasında görüş olub. Report xəbər verir ki, tərəflər görüş zamanı Ukr...\n“Rusiya ilə sövdələşmə olmayıb”. APA-nın xəbərinə görə, bu barədə ABŞ prezidenti Donald Tramp özünün “Tvitter” səhifəsində yazıb. “Rusiya ABŞ-a qarşı kampaniyaya 2014-cü ildən başlayıb. Bu mənim ...\nFevralın 16-da Fövqəladə Hallar Nazirliyinin Böhran Vəziyyətlərində İdarəetmə mərkəzindən və Daxili İşlər Nazirliyinin “102” Xidməti-Zəng mərkəzi sistemindən Azərbaycan Respublikası Ərazilərinin Minalardan Təmizlənməsi üzrə Milli Agentliyə (ANAMA) Xızı r...\nMəmmədyarov Münhendə çıxış etdi\nXarici İşlər naziri Elmar Məmmədyarov Münhen Təhlükəsizlik Konfransı çərçivəsində enerji təhlükəsizliyi mövzusunda keçirilmiş dəyirmi masada iştirak edib. XİN-dən Teleqraf.com-a verilə...\nABŞ bombardmanında 300 rus əskəri ölüb\nBeynəlxalq xəbər agentliyi "Reuters"in fərqli mənbələrdən aldığı məlumata görə, Suriyadakı hava hücumunda ölən və ya yaralanan rus əskərlərinin sayı yüzlərlə olub. Dünən mətbuatda dolaşan məlumatlara əsasən, ABŞ-ın Suriyada təşkil etdiyi hava...\nRuslar PKK-dan Türkiyəyə qarşı istifadə etmək niyyətindədirlər\nErmənistanın “Jamanak” qəzeti bu günlərdə PKK terror təşkilatı üzvlərinin Azərbaycanın işğal edilmiş ərazilərinə yerləşdirildiyi və İrəvan rejiminin terrorçulardan Bakı və Ankaraya qarşı istifadə etmək niyyəti haqda yazdı. Bu, Azərbaycan və Türki...\n“1 milyondan artıq imza toplaya bilərik”\n“2018-ci il fevral ayının 8-də Yeni Azərbaycan Partiyasının VI qurultayı keçirildi və qurultayda cari ilin aprel ayının 11-də ölkəmizdə keçiriləcək prezident seçkilərində partiyamızın Sədri, Azərbaycan Respublikasının Prezidenti cənab İlham...\nTürkiyə mahir snayperçiləri Afrinə göndərdi\nAfrində terrorçulara ağır zərbələr endirən Türkiyə Silahlı Qüvvələri terrorçuların qorxulu yuxusu olan snayperlərini kütləvi halda bölgəyə göndərib. Axar.az xəbər verir ki, xüsusi təlim g...\nYeni Azərbaycan Partiyası (YAP) tərəfindən Azərbaycan Respublikasının Prezidentliyinə namizədliyi irəli sürülmüş İlham Əliyevin Azərbaycan Respublikası Prezidentliyinə namizədliyinin müdafiəsi üçün imzatoplama kampaniyasına start verilib. YAP-dan ver...\nXİN rəsmisi Zaxarovanın cavabını verdi\n“Rusiya Xarici İşlər Nazirliyinin nümayəndəsinin fevralın 15-də Azərbaycan Respublikasının Prezidenti İlham Əliyevin Yeni Azərbaycan Partiyasının VI Qurultayında səsləndirdiyi fikirlərlə bağlı açıqlaması tərəfimizdən anlaşılmazlıqla qarşılandı. A...\nCinderes uğrunda qızğın döyüşlər başlayıb\nTürk ordusu Afrin istiqamətində strateji əhəmiyyətə malik Cinderesdə döyüşlərə başlayıb. PKK-PYD terrorçularını mühasirəyə alan ordu ardıcıl zərbələr endirir. Bölgədə şiddətli döyüşlərin getdiyi bildirilir. Qeyd edək ki...\n"Ermənistanın sülhdən danışması açıq riyakarlıqdır"\nXarici İşlər Nazirliyi ABŞ-ın xüsusi xidmət orqanlarının Dünya üzrə təhdidlərin qiymətləndirilməsi hesabatında Ermənistan-Azərbaycan münaqişəsi ilə əlaqədar əks olunmuş məsələlərə münasibət bildirib. XİN-in mətbuat xid...\nSuriyada muzdlulara donuz kimi baxırdılar: Şok faktlar\nYelena Matveyeva ərinin Suiryadan Rusiyaya qayıtmasını səbirsizliklə gözləyirdi. Onun həyat yoldaşı Suriyada muzdlu əsgər kimi aylardır ki, prezident Assad-a sadiq qüvvələrlə çiyin-çiyinə döyüşürdü. Onun bir neçə həftəyə qay...\nMünhendə təhlükəsizlik məsələləri müzakirə ediləcək\nBu gün 54-cü Münhen Təhlükəsizlik Konfransı başlayır. APA-nın xəbərinə görə, konfrans fevralın 16-dan 18-dək davam edəcək. Konfransda Avropa İttifaqının qlobal oyunçu kimi gələcək rolu, ABŞ-Rusiya münasibətləri, Yaxın Şərqdəki münaqişə...\nHollandiya qondarma erməni soyqırımını tanımağa hazırlaşır\nHollandiya parlamenti qondarma erməni soyqırımı tanımağa hazırlaşır. Koalisiya hökumətində təmsil olunan Xristian Birliyinin millət vəkillərinin qondarma soyqırım barədə təşəbbüsünə ...\nErmənistan tərəfindən atəşkəs rejimi 123 dəfə pozulub\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 123 dəfə pozub. Mediainfo.az-ın Müdafiə nazirliyinə istinadən verdiyi xəbərə görə, Ermənistan Respublikası Noyemberyan rayonunun Şavarşavan, Vosk...\nPutin reaksiya vermir, səssizcə gözləyir...\n“Kreml hesabatı”nın dərcindən sonra Rusiya ABŞ-la bundan sonra münasibətləri daha da gərginləşdirməmək qərarına gəlib. Axar.az xəbər verir ki, bunu “Apostrof” saytına müsahibəsində rusi...\nKremlin “danışan dil”indən Azərbaycana böyük sayğısızlıq...\nQarabağ konfliktinin həllini yalnız Rusiyanın tərkibində mümkün sayan Jirinovski tək deyil və nəyə işarə vurur? “Rusiyada heç vaxt anti-erməni əhval-ruhiyyə olmayıb”. Bunu Rusiya Dumasında təşkil edilən “Vmest...\nAnkara Suriya və İraqla bağlı gözləntilərini ABŞ-a açıqladı\nTürkiyə prezidenti Rəcəb Tayyib Ərdoğan Anakarada rəsmi səfərdə olan ABŞ dövlət katibi Reks Tillersonla danışıqlar zamanı Suriya və İraqla bağlı Türkiyənin ABŞ-dan gözləntilərini açıqlayıb. APA-nın “RİA Novosti”yə istinadən ver...\nSuriya ordusu Afrinə girəcək\nSuriya ordusu yaxın günlərdə Türkiyə ilə həmsərhəd Afrin bölgəsinə daxil olacaq. Müvafiq razılıq rəsmi Dəməşq və kürd silahlı dəstələri arasında əldə olunub. APA-nın “RİA Novosti”yə istinadən verdiyi xəbərə görə, bu barəd�...\nABŞ Dövlət katibini Livanda ələ saldılar\nABŞ xarici işlər naziri Reks Tillerson Livanda qarşılayan olmayıb. Amerikalı nazir uzun müddət Livanın dövlət başçısı Mişel Aunun gəlməsini təkbaşına gözləmək məcburiyyətində qalıb. ...\nTaliban ABŞ-ı "ağıllı" olmağa çağırdı\nƏfqanıstanın Taliban hərəkatı ABŞ-a ünvanlanan açıq məktubu dərc edib. Hərəkat koalisiya qoşunlarının Əfqanıstandan çıxarılması və trilyonlarla dollara başa gələn çoxillik münaqişəyə son qoymaq üçün “A...\nTürkiyədən sürətli hücum: 4 kənd azad edildi\nTürkiyə Silahlı Qüvvələri və ASO “Zeytun budağı” əməliyyatı çərçivəsində Afrində irəliləməyə davam edib. Ordu son əməliyyatlar zamanı Şərbanlı, Karri, Şedya və Yuxarı Divan kəndlərini PKK-PYD-YPG terrorçularından təmizləyib....\nABŞ-dan təklif: YPG PKK-ya qarşı vuruşsun\nPKK terror qruplaşmasına qarşı mübarizədə PYD və YPG-dən istifadə edilə bilər. Axar.az xəbər verir ki, ABŞ-ın Müdafiə naziri Ceyms Mettis türkiyəli həmkarı Nurəddin Canikli ilə görüşü zam...\n“Elçibəy kürd idi” deyən Əlizadəyə cavab : “İt hürər, karvan keçər...”\nZaman-zaman qalmaqallı fikirlərlə gündəmi qarışdıran deputat Araz Əlizadə bu dəfə mərhum prezident Əbülfəz Elçibəy haqqında mübahisəli ifadələr işlədib. Belə ki, A.Əlizadə Elçibəyin kürd olduğunu iddia edib. Və bunu ona Əkrəm Əylislinin dediyini bildirib.&...\nSuriyadan sonra Livan yeni savaş ocağı olacaq\nSuriya konflikti tezliklə Livana keçə bilər. Axar.az xəbər verir ki, bunu “Obezrevatel” saytına açıqlamasında ukraynalı politoloq Andrey Karakuts söyləyib. “Çünki bu ölkə Suriya il�...\nBu gün azadlıq qəhrəmanı Cövhər Dudayevin ad günüdür\nÇeçenistanı azadlığa qovuşduran Cövhər Dudayev 1944-cü ilin fevral ayının 15-də Çeçenistanın Yalho kəndində dünyaya gəlmişdir. Həyata gözünün açar-açmaz rus zülmü ilə qarşılaşmışdır 23 fevral 1944-cü ildə Sibirə sürgün edilərkən anasının quca...\nNATO İraqda gücünü artıracaq\nNATO İraqda gücünü artıracaq və bu məqsədlə ölkəyə əlavə missiya göndərəcək. Mediainfo.az-ın Vestikavkaza. ru-ya istinadən verdiyi xəbərə görə bunu alyansın baş katibi Yens Столтенbерг mətbuata açı...\nYunanlar türk silahından qorxuya düşdü\nYunanıstan mediası Türkiyə Silahlı Qüvvələrinin Suriyada keçirdiyi əməliyyatlar zamanı istifadə etdiyi silahlardan yazıb. Yunanlar Türkiyə istehsalı olan yeni silahları xüsusi qeyd ediblər. Media Yunanıstan və Türkiyə arasında son...\nGeneraldan xəbərdarlıq: Razılaşdırılmamış aksiyaların qarşısını alacağıq\nBu gün Azərbaycan ən sabit, təhlükəsiz ölkələrdən biridir. Bunu Mərkəzi Seçki Komissiyasının (MSK) dairə seçki komissiyalarının sədrləri üçün təşkil etdiyi seminar-müşavirədə “Azərbaycan Respublikası prezidentinin seçkil...\n13 nəfər prezidentliyə namizədliyini irəli sürüb\n“On üç nəfər Prezidentliyə namizədliyini irəli sürüb. Onlar bununla bağlı müvafiq sənədləri Mərkəzi Seçki Komissiyasına təqdim ediblər.” “Report”un xəbərinə görə, bunu dairə seçki komissiyalarının sədrləri üçün keçirilən müşavirədə M�...\nPrezident İlham Əliyev ABŞ prezidenti Donald Trampa başsağlığı məktubu göndərib. Məktubda deyilir: "Hörmətli cənab Prezident! Florida ştatının Parklend şəhərində məktəbdə törədilmiş silahlı hücum nəticəsində insan tələfatı və yaralanan...\nDilqəm Əsgərov və Şahbaz Quliyev erməni diversantlarla dəyişdiriləcək\n“Dilqəm Əsgərov və Şahbaz Quliyevin erməni girovluğundan azad edilməsi üçün bir neçə beynəlxalq təşkilata müraciət etmişik. Bu məsələ ilə bağlı tərəfimizdən iş aparılır”. Bunu Əsir və itkin düşmüş, girov götürülmüş vətəndaşlarla əlaq...\nABŞ-ın Bakı və İrəvana Rusiya silahından imtina xəbərdarlığı\nABŞ həm Ermənistanı, həm də Azərbaycanı Rusiyadan silah almaqla bağlı xəbərdar edə bilər. ABŞ hər iki ölkənin Rusiyadan silah almasını qadağan edə bilməz, amma ABŞ-ın bu ölkələr üçün zəngin sanksiyalar arsenalı mövcuddur. Mediainfo....\nRus hərbçilər Suriyada yenidən itki verdilər\nSuriyada hərbi anbarın partlaması nəticəsində Rusiyanın özəl hərbi şirkətlərindən birinə məxsus 15 muzdlu həlak olub. Bu barədə informasiyanı “Qardian” qəzeti yayıb. İnsidentin Deyr əz-Zor vilayətinin şimal-şərqində baş verdiyi bild...


"Bu saat respublikada bir rejissor iki dövlət teatrında baş rejisorluq edir" » Teref.az\nÖtən ilin dekabrında Mingəçevir Dövlət Dram Teaıtrının baş rejissoru vəzifəsindən azad edilmiş, sənətşünaslıq üzrə fəlsəfə doktoru, respublikanın Əməkdar artisti Xəzər Gəncəli mədəniyyət naziri Əbülfəs Qarayevə müraciət edib.\nMəktubda deyilir: “Hörmətli, cənab nazir! Mən Xəzər Novruz oğlu Gəncəli Sizin 22 dekabr 2015-ci il tarixli sərəncamınızla Mingəçevir Dövlət Dram Teatrına baş rejissor vəzifəsinə təyin edilərək və bu vəzifədə 26 noyabr 2018-ci il tarixinədək çalışmışam. Teatrda çalışdığım üç il müddətində on bir tamaşaya quruluş vermişəm. Milli teatr sənətimizin inkişafında uzunmüddətli xidmətlərim nəzərə alınmaqla ölkə rəhbəri, cənab İlham Əliyevin 16 oktyabr 2018-ci il tarixli sərəncamı ilə mənə “Respublikanın Əməkdar artisti” fəxri adı təqdim edilib.\nBu adı aldıqdan bir ay sonra teatrın müdiriyyəti və Mədəniyyət Nazirliyinin məsul vəzifəli şəxsləri tərəfindən mənəvi terrora məruz qalaraq vəzifəmdən məcburi şəkildə uzaqlaşdırılmışam. İşin əcas mahiyyəti də ondan ibarətdir ki, məni bu vəzifədən uzaqlaşdırmaq üçün son imzanı Siz atmısınız. Baş verən insident haqqında doğru və dürüst məlumat vermək, başıma gələn hadisələrlə Sizi tanış etmək məqsədi ilə 02 və 15 fevral 2019-cu il tarixlərində teleqramlar vuraraq, ayrıca bir dəfə yazılı müraciət edərək məni qəbul etmənizi istəmişəm. Təəssüf ki, tərəfinizdən qəbul olunmamışam. Ayrıca Sizin gərgin iş rejiminizi və bununla əlaqədar məni qəbul edə bilmədiyinizi nəzərə alaraq birinci müavininiz Vaqif Əliyev yoldaşa da müraciət etmək məqsədi ilə üç dəfə qəbuluna düşməyə çalışmış, nəticədə heç nəyə nail ola bilməmişəm. İncəsənət şöbəsinin müdiri İsmayıl Hüseynova olan müraciətim də heç bir nəticə verməyib”.\nXəzər Gəncəli bildirib ki, onun işdən çıxarılmasına səbəb bəzi adamların qərəzli fəaliyyəti olub:\n“Məni təəccübləndirən yalnız odur ki, fəxri ad təqdim edildikdən cəmi bir ay sonra dərhal öz xahişi ilə işdən “azad olmaq” istəyən kadrın ərizəsinə imza atıb onu vəzifəsindən uzaqlaşdırarkən bunun əsas səbəblərini araşdırmağa çalışmamısınız. Halbuki mən öz vəzifəmdə qalıb çalışmaq, teatrda yeni tamaşalar hazırlamaq, təqdim olunan fəxri adın təsadüfi olmadığını sübuta yetirmək, mənə göstərilən bu etimadı bir daha doğrultmaq istəyirdim. Nəticədə isə bir qrup təsadüfi adamların qərəzli fəaliyyətləri ucbatından qapı arxasınqa qalmalı olmuşam.\nYaradıcılıq nöqteyi-nəzərində üç il ərzində demək olar ki, heç bir problem yaşamamışam. Bu müddət ərzində hazırladığım tamaşalara istər ədəbi tənqid, istərsə də teatr tənqidi hər zaman obyektiv münasibət bəsləyib. Belə ki, “Mədəniyyət”, “Cümhuriyət”, “Kaspi”, “Hürriyyət”, “Ədalət” və s. respublika mətbuatını əks etdirən digər qəzetlərdə hazırlanan tamaşalar haqqında ayrı-ayrı xoşməramlı tənqidi məqalələr yazılıb. Şübhəsiz ki, bu nailiyyətlərdə təkcə mənim deyil, eləcə də çalışdığım, əsasən, gənclərdən ibarət Mingəçevir teatrının sağlam yaradıcı kollektivinin də xüsusi rolu və zəhməti var. Teatr həmin müddət ərzində Qoqolun “Müfəttiş”, M.F.Axundovun “Lənkəran xanının vəziri”, A.Şaiqin “Bir saat xəlifəlik”, S.S.Axundovun “Bir eşqin nəticəsi” kimi maraq doğuran tamaşalara imza atıb”.\nSabiq baş rejissor nazirə teatrın aparıcı aktrisası Ella Yaqubovadan şikayət edib:\n“Lakin bu uğurlara baxmayaraq, teatrda olduğum üç il heç də asan keçməyib, daim gərginlik atmosferində çalışmaqla teatrda baş verən xoşagəlməz, ürəkaçmayan hadisələrlə hər addımbaşı qarşı-qarşıya qalmışam. Bu hadisələrin əsas törədicisi isə keçən il “Xalq artisti” fəxri adına layiq görülən və teatrın aparıcı aktrisalarından biri olan Ella Yaqubova olub. Hazırladığım hər hansı bir tamaşaya həsəd hissi ilə baxan, mənim rejissorluğumu heç cür həzm etməyən, çalışmalarımı xoş qarşılamayan bu xanım qorxunc bir kabus kimi hər bir yaradıcı işimdə mənə əngəl olub, müxtəlif üsullarla məni gözdən salmaq, kollektiv arasında nüfuzumu alçaltmaq üçün əlindən gələn hər cür vasitəyə əl atmaqdan çəkinməyib. İş o yerə çatıb ki, bu “xanım” mənə böhtan, şər, iftira ataraq dəfələrlə Mədəniyyət Nazirliyinə gəlib, mənim əxlaqi cəhətdən düşkün olduğum, əyyaşlığa meyil etdiyim, məişət pozğunu olduğuma dair əsassız məlumatlar verərək nüfuzdan salmağa cəhd edib. Xanımın əsas iddiası o idi ki, mən bütün tamaşalarımda digər aktrisaların haqqını tapdalayıb xarakterin yaşından asılı olmayaraq bütün baş rolları ona verməyə borclu idim. Kollektivi içəridən dağıdan şöhrətpərəstlik meyilləri, izzəti-nəfs üzərində mübarizə, paxıllıq, dedi-qodu, böhtan, iftira, şər və xırda mənafelər kimi xoşagəlməz hallar Ella Yaqubovanın ən xarakterik xüsusiyyətlərindəndir”.\nX.Gəncəli qeyd edib ki, mərkəzdən göndərilən rejissorlara qarşı amansızlıq, paxıllıq, gözü götürməməzlik və qısqanclıq bu xanımın ucbatından Mingəçevir teatrında ictimai bir bəlaya, rejissorlara qarşı az qala “Səlib yürüşünə” çevrilib:\n“Nəticədə bütün bunlar belə bir “yaradıcılıq atmosferində” çalışan və bütün fəaliyyətini yaradıcılıq prosesinə həsr edən baş rejissorun başında çatladı. Mən bütün bunlar haqqında teatrın direktoru Səxavət Məmmədova vaxtaşırı məlumat verib məsələnin həlli üçün dəfələrlə yardım istədim. Lakin teatrın yaradıcılıq prinsiplərini Ella Yaqubovanın şıltaqlıqları üzərində kökləyən, bütün tamaşalarda ona rol verilməsini qətiyyətlə tələb edən S. Məmmədov nədənsə özünü hər dəfə kənara çəkib, xanım tərəfindən hər cür təhdid və təqibdən qorunmaq məqsədi ilə diqqəti özündən yayındırmaq, “sudan quru çıxmaq” naminə manevrlər edərək E. Yaqubova kimi qüvvələrin başqa bir istiqamətdə hərəkətə keçməsinə rəvac verərək, onu mənimlə daima qarşı-qarşıya qoyub süni münaqişələrə cəlb edib. Bununla da direktor öz ətrafında mümkün qədər sakitlik yaradıb gündəmdən çıxaraq bir növ unudulub. Hər dəfə də “Xəzər müəllim, mən bu qadından qorxuram! Bütün Nazirlik bu qadından qorxur! Mən bu qadınla bacara bilmirəm, ikimizdən birimiz tutduğumuz vəzifədən getməliyik”-deyib. Teatrın direktorunun E. Yaqubovanın və onun mənə qarşı qızışdırdığı bəzi aktyorların çuğulluq və təhqirlərinə laqeyd qalmasına tab gətirə bilmədim. Üç il çiyin-çiyinə çalışdığım, səbr edib heç bir polemikaya girmədiyim direktora bu münasibətinə və “dəvəquşu siyasəti”nə görə ilk dəfə olaraq sərt reaksiya göstərib qapını çırpmaqla kifayətləndim. S. Məmmədov aramızda baş verən bu insidenti dərhal İncəsənət şöbəsinin müdiri İsmayıl Hüseynova xəbər verdi. 14 noyabr 2018-ci il tarixində İ. Hüseynovun iştirakı ilə keçirilən iclasda S. Məmmədov “Bu rejissor mənə ağıl öyrədərək, qapını üzümə çırpıb getdi. Mən bu rejisorla bir daha işləyə bilmərəm”-dedi. İ.Hüseynov isə öz növbəsində üzünü dərhal mənə tutaraq “Eşitdinmi, bu adam daha səninlə işləmək istəmir. Odur ki, ərizəni yaz, səssiz-səmirsiz işdən çıx. Elə etmə ki, səni maddə ilə çıxaraq. Sənin iki il öncə bir töhmətin də var. Bizim sənin haqqında aldığımız bəzi məlumatlar (xanımın iftiraları) bizə əsas verir ki, səni işdən azad edək”-dedi. Oraya-buraya yazıb zəhlətökən işlərlə məşğul olma. Sonra da əlavə etdi. “Sənin aldığın fəxri ad direktora verilməli idi”.\nX.Gəncəli bildirib ki, İsmayıl Hüseynovun onu işdən maddə ilə çıxarmaqla təhdid etməsi heç bir məntiqə sığmır:\n“Doğrudur, mənim 2016-cı ildə aldığım bir töhmətim vardı. Həddini-hüdudunu bilməyən, teatrda yaranan boşluqdan istifadə edərək “ağalıq edən” baş mühəndislə münaqişəyə görə töhmət almışam. Eyni töhmət teatrdakı münasibətləri tənzimləməkdə çətinlik çəkən direktor S. Məmmədova da verilib. Amma bu töhmət mənim işdən xaric olunmağıma heç də əsas vermir. Bəs “fəxri adın direktora verilməsi, onun alicənablıq göstərərək bu adı sənə təqdim etməsi”-ifadəsi nə deməkdir? Görünür, incəsənət şöbəsinin müdiri bu ifadəni işlətməklə necə bir məsuliyyətin altına girdiyini dərk etmir. Əvvəla bu adı mənə teatrla heç bir əlaqəsi olmayan, teatr sferasına təsadüfən gələn S. Məmmədov deyil, Sizin təqdimatınızla Möhtərəm cənab Prezidentimizin sərəncamı ilə verilib. Mən bu ada təqdim olunarkən milli teatr sənətinin inkişafı sahəsində uzunmüddətli (40 il) xidmətim, Türkiyə Cümhuriyyətinin İstanbul şəhərindəki Mərmərə Universitetində on iki illik pedaqoji fəaliyyətim, həmin ölkənin bir sıra teatr səhnələrində rejissor çalışmalarım, İstanbulda nəşr olunan “Yönetmen və oyun” (Rejissor və pyes) kitabım, “sənətşünaslıq üzrə fəlsəfə doktoru” elmi dərəcəm və üç ildə Mingəçevir Teatrında hazırladığım on bir tamaşa və milli mətbuatda bu tamaşalara yazılan məqalələr nəzərə alınıb. Məgər bu azdır? Nəhayət İ.Hüseynovdan soruşmaq istəyirəm: “Hörmətli İsmayıl müəllim, siz məni hansı maddə ilə çıxarırsınız? Mingəçevir Dövlət Dram Teatrında çalışdığım müddət ərzində hər hansı bir cinayətəmi yol verdim, ölkəyə xəyanətmi etdim, teatrın yaradıcılıq prosesində siyasi problemlərmi yaşatdım, maliyyə pozuntularmı etdim, bəlkə merkantil maraqlara ortaq oldum? Bir də mənə söylədiyiniz “rekordsmen” sözü nə deməkdir? Özü də bu sözü siz mənə Mingəçevir teatrının 50 illik yubileyinə həsr olunan təntənəli gecə keçirilən gün 17 oktyabr 2018-ci il tarixində dediniz. Əgər səhv etmirəmsə, siz tarix elmi üzrə mütəxəssizsiz. Belə olan surətdə teatr sənətinə dair tarixi salnamələri araşdırsanız heç bir zaman rejisora “rekordsmen” sözünün deyilmədiyini aşkar edəcəksiniz”.\nXəzər Gəncəli “öz xahişi ilə işdən çıxmaq haqqında ərizə yazmasına” da aydınlıq gətirib:\n“Mədəniyyət Nazirliyinin dəhlizində baş verən bu söhbəti mübahisə səviyyəsinə gətirmək və ictimaiyyətləşdirmək istəməyərək, sonda İ. Hüseynovun məni yeni işlə təmin edəcəyi vədinin səmimiliyinə inanaraq ərizə yazıb “öz xahişimlə” işdən azad olundum. İşdən azad olarkən Mədəniyyət Nazirliyi nəzdində Maliyyə müdirliyinin bölgə teatr rejissorları üçün ayırdığı ezamiyyət xərci belə mənə ödənilmədi. Bu əhvalatdan düz bir il keçir. Bu müddət ərzində dəfələrlə İncəsənət şöbəsinin rəhbərliyinə və əməkdaşların işlə təmin edilməm üçün rəsmi müraciətlərim olub. Rəsmi müraciətlərdən biri də 18 dekabr 2018-ci il tarixində İ.Hüseynovun ünvanına göndərdiyim yazılı müraciətdir. Təəssüf ki, indiyə qədər heç bir müsbət cavab almamışam. Azərbaycan Teatr Xadimləri İttifaqının sədri, xalq artisti Azər Paşa Nemətov cənablarına bu məqsədlə iki dəfə yardım üçün müraciət etməyimə baxmayaraq, vədlər heç bir nəticə verməyib. Aldığım dəqiq məlumatlara görə bu saat respublikada bir rejissor iki dövlət teatrında baş rejisorluq edir. Vaxtı ilə aktyorluq fakültəsindən məzun olan, rejissorluq sənətinin sirrlərinə dərindən bələd olmayan və birdən-birə həm Dərbənd, həm də İrəvan Teatrlarında paralel olaraq baş rejissorluq edən şəxslər vardır. Bu sözlər Ağdam və Gəncə teatrında da eyni şəxsin həm rejissor həmçinin aktyor kimi işləməsinə də, aiddir. Bu nə deməkdir? Bu rejisorlar məşq proseslərini keçirmək üçün Dərbənd-Bakı, Ağdam- Gəncə istiqamətində məsafəni gün ərzində görəsən, neçə dəfə və necə qət edirlər? Hər iki teatrda üzərilərinə düşən məsuliyyətin öhdəsindən hansı üsullarla gəlirlər?”\nSabiq baş rejissor hazırda işsiz olduğunu və maddi sıxıntı çəkdiyini nazirin diqqətinə çatdırıb: “İnanın, ziyalının çörəklə imtahana çəkilməsi ağırdır. Az öncə adlarını sadaladığım adamların bədxahlığı ucbatından maddi və mənəvi cəhətdən sıxıntı çəkirəm. Belə bir vəziyyətdə necə yaşamaq və ailəmi necə dolandırmaq haqqında düşünürəm. Mənəvi və fiziki hazırlığım hələ imkan verdiyi üçün çalışmaq və fəaliyyətimi davam etmək istəyirəm. Sizin səmimiyyət və xeyirxahlığınıza inanıram. Əminəm ki, rejissor olaraq yeni bir işlə təmin olunmama yardım edəcək və ədalətin bərpası üçün əlinizdən gələni əsirgəməyəcəksiniz!”шаблоны для dle 11.2


Azərbaycan prezidenti ATƏT Parlament Assambleyasının sədrini qəbul edib - ApaTV\n17:23 – 12 Mart, 2018\nAPA TV-nin məlumatına görə, görüşdə Azərbaycanla ATƏT Parlament Assambleyası arasında uğurlu əməkdaşlığın həyata keçirildiyi bildirilib, martın 13-də ATƏT Parlament Assambleyasının İpək Yoluna Dəstək Qrupunun ilk beynəlxalq sessiyasının Bakıda keçiriləcəyinin önəmi vurğulanıb və bunun əməkdaşlığın möhkəmlənməsi işinə töhfə verəcəyi qeyd olunub.\nGörüşdə eyni zamanda ATƏT Parlament Assambleyası sessiyalarından birinin ölkəmizdə təşkil olunacağı məmnunluqla qeyd edilib.\nSöhbət zamanı Ermənistan-Azərbaycan münaqişəsinə toxunulub. Dövlət başçısı qeyd edib ki, Ermənistanın Azərbaycana qarşı işğalına son qoyulmalı və bu münaqişə ölkəmizin ərazi bütövlüyü çərçivəsində öz həllini tapmalıdır.\nGörüşdə eyni zamanda Azərbaycanda qarşıdan gələn prezident seçkilərinə də toxunulub. Prezident İlham Əliyev bu seçkilərin ədalətli, şəffaf şəkildə keçiriləcəyinə və Azərbaycan xalqının iradəsini əks etdirəcəyinə əminliyini ifadə edib.\nSöhbət zamanı həmçinin əməkdaşlığın perspektivləri ətrafında fikir mübadiləsi aparılıb.


1-otaqlı mənzil, Sumqayıt ş., 36 m - Tezbazar.az\nElan kodu: 582892\nSumqayıt şəhəri 10-cu mkr. 5 mərtəbəli binanın 3-cü mərtəbəsi 6 metrlik eyvan leninqrad layihe 1 otaq səliqəli mənzildirş Qiymət: 38.000 Azn...Ünvan: Ofis dairəmiz 13-cü mkr. AQS stomatoloji klinikasının girişində yerləşir. Evlərinizin torpaq sahələrinizin alqı-satqısında və kirayə verilməsində hər kəsə yardımcı ola bilərik. Buyurub müraciət edə bilərsiniz. Əlaqə nömrəsi:\n3-otaqlı yeni tikili, Yeni Yasamal r., 145 m\n2-otaqlı mənzil, Azadlıq pr., 60 m\n4-otaqlı mənzil kirayə verilir, Nizami m., 200 m\n2-otaqlı yeni tikili, Binəqədi r., 104 m\nBakı şəhəri Xətai rayonu Əhmədli qəsəbəsi M. Rüstəmov\n3-otaqlı mənzil, Ü.Hacıbəyov küç., 86 m\n2-otaqlı mənzil kirayə verilir, Zərdabi küç., 75 m\n4-otaqlı yeni tikili, Xətai r., 250 m\nev alqi satqisi turlar avia biletler bakida evler mebel ustasi bakida kiraye evler evim.az samsung galaxy star 2 plus teze qiymeti islenmis qapilar samsung sebet.az turlar.az kondisioner ustasi dolablar islenmis dolablar ikinci el dolablar ilkin odenissiz avtomobil samsung not 3


Britaniya mətbuatı: "Nikahdankənar Castro-nun nikahdankənar uşaqları" - BBC News Azərbaycanca\n"The Telegraph" yazır ki, rejimi minlərlə ailəni vətən və qürbət arasında parçalayan Fideil Castro-nun öz ailəsi də parçalanmışdı.\nDiktatorun qardaşı Raul onun yaxın adamı və xələfi olsa da, ABŞ-da, Floridada sürgündə yaşayan bacısı onu "div" adlandırıb və deyib ki, son qırx ildə qardaşı ilə heç telefonla da danışmayıb.\nGenişlənən Castro klanı Fidelin erkən arvadbazlıqları nəticəsində genişlənir və elə buna görə də daxili ixtilaf və çəkişmələrin əlində qalırdı. Bu klanda bir-biri ilə kəlmə kəsməyən qardaş-bacıları, uşaqlıqdan "bicbala" adı ilə lağa qoyulanları görmək olar.\nMavi gözlü sarışın Soto del Valle keçmiş məktəb müəlliməsidir və Castro onunla 1960-cı illərdə savadsızlığın ləğvi kampaniyası zamanı tanış olmuşdu. Bu, Fidelin həyatında ən uzun çəkən münasibət idi. Bu qadını ictimaiyyət qarşısında çox nadir hallarda görmək olardı. Onu "maksimum liderin" yanında isə kimsə görməmişdi.\nAdadakı jurnalistlər ara-sıra "la mujer del comandante" - "komandantenin qadını" haqqında pıç-pıçları eşidirdilər, lakin onun üzünü 2000-ci ildək görməmişdilər. Həmin vaxt komandantenin xanımı Cənubi Floridaya doldurulmuş təkər kameri ilə üzərkən batmaqdan amerikalılar tərəfindən xilas edilmiş kubalı oğlan Elian Gonzales-in qaytarılması üçün etiraz mitinqinə çıxanlara qoşulmuşdu. Soto del Valle bir il sonra Kubanin siqar festivalı zamanı Tropicana gecə barında görünmüşdü.\n"The Telegraph" yazır ki, Castro birinci oğlunun onunla qalması üçün arvadı ilə məhkəmə çəkişməsinə girəndə hələ 1959-cu ildə Fulgencio Batistanı devirməmişdi.\nFidelin birinci arvadı - Mirta Diaz-Balart ondan 1950-ci illərin ortalarında boşanmış və 1949-cu il təvəllüdlü Fidelitonu özü ilə ABŞ-a aparmışdı.\nCastro 1956-cı ildə atabir bacısı Lidiaya yazırdı ki, oğlunun "bir gecə də olsun o mənfur evdə yaşamasını və onun günahsız yanaqlarına rəzil İudaların öpüşlərinin toxunmasını təsəvvürünə belə gətirmək istəmir".\n"The Telegraph" yazır ki, Castro-nun öz uşaqlığı da rəvan keçməmişdi.\nKiyev Krımın "qulağının dibində" raket atacaq\nŞəklin mənbəyi, VASILY MAXIMOV\n"The İndependent" yazır ki, Moskva Ukraynanın ilhaq olunmuş Krım yarımadasının yaxınlığında raket sınaqları keçirmək planlarına qəti etirazını bildirib.\nRusiyanın aviasiya idarəsi Rosaviatsiya bildirib ki, Ukrayna tərəfi "Rusiyanın hava məkanında" - Simferopol yaxınlığında, dekabrın 1-də və 2-də raket sınaqları keçirəcəyi barədə Moskvanı rəsmən xəbərdar edib.\nDövlət mediası bildirib ki, sınaq məkanı "Rusiyanın hava ərazisinə uzanır və mülki aviasiyanın uçuşları üçün təhlükə yarada bilər".\n"Ukrayna raket sınaqlarını bütün beynəlxalq öhdəliklərinin və müqavilələrinin çərçivəsində keçirir - Turçinov şuranın internet saytında yazıb, - Elə buna görə də biz Rusiyadan rica etmişik ki, bu sınaqlara özünün qaraqışqırığı və təxribatları ilə mane olmasın".\n"The İndependent" yazır ki, Ukraynanın planlaşdırdığı raket sınaqları Moskvanın Krımda öz hərbi mövcudiyyətini gücləndirdiyi vaxta təsadüf edir.\nRusiya Müdafiə Nazirliyi onların "qanunsuz saxlandıqlarını" bildirib, Kiyev isə bəyan edib ki, burada söhbət Krımın ilhaqından sonra Ukrayna ordusundən Rusiya ordusuna fərarilik etmiş şəxslərdən gedir.\nRusiya bu hadisəni Ukraynanın "daha bir böyük təxribatı" adlandırıb və hərbçilərin dərhal qaytarılmasına çağırıb.


Müxtəlif ölkələrdə Milli Elm Günü\nBir çox ölkələrdə 10 Noyabr Sülh və İnkişaf Naminə Ümumdünya Elm Gününə həsr olunmuş tədbirlər keçirilməkdə davam edir. Elmi əməkdaşlıq əlaqələrinin genişləndirilməsində əhəmiyyətli rola malik konfrans, seminar, dəyirmi masa və sərgilərdə dünya alimləri bir araya gələrək qlobal problemlərə elmi dəstək verməyə çalışırlar.\nÜmumdünya elm günü ilə yanaşı bir çox ölkələrdə milli elm günü, həftəsi də keçirilir. Hər bir ölkə bu əlamətdar hadisəni fərqli zamanlarda qeyd edir.\nDünyanın aparıcı ölkələrindən olan Amerika Birləşmiş Ştatlarında noyabr ayı ərzində “Milli Elm və Texnologiya” həftəsi qeyd olunur.\nİtaliyada elmi elitanı bir araya gətirən tədbir məhz cari ayda keçirilir. Ölkənin milli elm günü də noyabrın 10-a təsadüf edir.\n10-16 noyabr tarixlərini elm həftəsi elan edən ölkələrdən biri də İrandır. Qırğızıstan Milli Elm Günü də məhz 10 noyabr tarixində keçirilir.\nBritaniyada “Milli Elm və Mühəndislik Həftəsi” Uels, Şotlandiya hökumətlərinin maliyə dəstəyi ilə Britaniya Elm Assosiasiyası tərəfindən təşkil olunur. Ölkənin elm və təhsil ocaqlarının bu hadisəyə xüsusi önəm verməsi nəticəsində hər il iştirakçıların sayı artmaqdadır. Qeyd edək ki, bu il elm həftəsi martın 15-24-ü tarixlərində keçirilib.\nAvstraliyada milli elm həftəsi avqustda Sənaye, İnnovasiya, Elm və Ali təhsil Şöbəsi tərərfindən keçirilir. Almaniyanın alim və mütəxəssisləri isə oktyabr ayı ərzində bir araya gəlirlər.\nHindistanda milli elm gününün qeyd edilməsi təklifi 1986-cı ildə Elm və Texnologiya Komissiyası Milli Şurası tərəfindən irəli sürülüb. Hər il fevralın 28-i bu münasibətlə müxtəlif tədbirlər keçirilir.\nRusiyada milli elm gününün fevralın 8-də qeyd olunması tarixi xüsusi maraq kəsb edir. Bu günün əlamətdarlığı I Pyotrun Rusiya Elmlər və Rəssamlıq Akademiyasının yaranması ilə bağlı sərəncam verdiyi günlə səciyyələnir. Məhz 1724-cü il fevralın 8-də də Çar I Pyotrun sərəncamı ilə Rusiyada Elmlər Akademiyası yaranıb. SSRİ yarandıqdan sonra 1925-ci ildən 1991-ci ilədək qurum SSRİ Elmlər Akademiyası adı altında fəaliyyət göstərib.\nƏn maraqlı faktlardan biri də budur ki, Rusiyada hələ sovet dövründə hər il aprel ayının III həftəsinin sonu elm günü qeyd olunub. Bu tarix isə 18-25 aprel 1918-ci ildə Leninin “Elmi-texniki işlərin fəaliyyət planı” adlı sərəncamı ilə bağlıdır.\nBelarusda isə elm günü yanvar ayının son istirahət günü keçirilir.\nUkraynada milli elm günü may ayının III şənbə günü qeyd olunur. Bu il həmin tarix 18 maya təsadüf etmişdir. Ötən il milli elm günü qeyd edən ölkələrin cərgəsinə Qazaxstan da qatılıb. Bu hadisənin aprelin 12-də reallaşması da təsadüfi deyil. Məhz bu tarixdə ölkədə elm haqqında ilk qanun qüvvəyə minmişdir.\nDünya elminə töhfələr bəxş etmiş ölkəmiz də təbii ki, bu proseslərdən kənarda qalmır. Elmin cəmiyyətin inkişafında xüsusi rolu və əhəmiyyəti nəzərə alınaraq, Azərbaycan Milli Elm Gününün təsis olunması da planlaşdırılır. AMEA Rəyasət Heyətinin iclaslarında mütəmadi olaraq, fundamental elmin inkişafı, elmi tədqiqatların səmərəliliyin yüksəldilməsi, milli elmi biliklərin təbliği, müasir gənclərin elmi fəaliyyətə daha fəal cəlb edilməsi məqsədilə görüləcək işlər müzakirə olunur. 2014-cü ilin baharında Bakıda keçirilməsi nəzərdə tutulan Azərbaycan alimlərinin I qurultayında bu məsələnin müzakirəsi də prioritet mövzulardandır.


"PAŞA Holding" "SOCAR Polymer" layihesine 25 milyon yatırdı - Azadliq Xeber\n"PAŞA Holding" "SOCAR Polymer" layihesine 25 milyon yatırdı\n"PAŞA Holding" "SOCAR Polymer" layihəsinə 25 milyon yatırdı\n15.01.2016 / 10:14 xeber –\n"PAŞA Holding"in "SOCAR Polymer" layihəsində 10%-lik paya sahibdir və holdinq bu layihəyə təxminən 25 mln. ABŞ dolları yatırıb.\n"APA-Economics"in verdiyi xəbərə görə, bunu "The Business Year" jurnalına müsahibəsində "PAŞA Holding"in baş icraçı direktoru Mircamal Paşayev deyib.\n"Biz bu layihəyə təxminən 25 milyon dollar yatırmışıq. "SOCAR Polymer" bir çox cəhətdən diqqət cəlb edən layihədir. Əmtəə qiymətlərinin volatillik göstərdiyi bir vaxtda layihənin bazara necə daxil olduğunu görmək bizim üçün maraqlıdır. Biz çox şadıq ki, SOCAR bu layihədə iştirak üçün digər yerli biznes qruplarını da cəlb edib", – deyə M. Paşayev qeyd edib.\nHoldinq rəhbəri əlavə edib ki, layihənin əlaqələndirilməsi və planlaması ən yüksək səviyyədə həyata keçirilir.


Elmar Məmmədyarov Sloveniya Milli Şurasının Prezidenti ilə nələri müzakirə etdi?\nSiyasət 3 Mart 2015 13:58 (UTC+04:00)\nXarici işlər naziri Elmar Məmmədyarov Azərbaycanda səfərdə olan Sloveniya Milli Şurasının Prezidenti Mitya Bervarın rəhbərlik etdiyi nümayəndə heyətini qəbul edib.\nXİN-in mətbuat xidmətindən Trend-ə verilən məlumata görə, görüşdə Azərbaycan ilə Sloveniya arasında ikitərəfli əlaqələrin inkişafından məmnunluq ifadə olundu və yüksək səviyyəli qarşılıqlı səfərlərin əməkdaşlığın inkişafına töhfə verdiyi qeyd olundu.\nMitya Bervar Sloveniyanın qanunverici orqanında Ermənistan-Azərbaycan münaqişəsi ilə əlaqədar qəbul edilmiş bəyanatı xatırladaraq, bəyanatda münaqişənin BMT Təhlükəsizlik Şurasının qətnamələri əsasında ATƏT Minsk qrupu çərçivəsində sülh yolu ilə həllinin dəstəkləndiyini diqqətə çatdırdı.\n12-28 iyun tarixlərində Bakıda keçiriləcək ilk Avropa oyunlarına görə Azərbaycanı təbrik edən Mitya Bervar Sloveniya idmançılarının bu yarışlarda geniş tərkibdə iştirak edəcəyini söylədi.\nElmar Məmmədyarov Azərbaycan ilə Sloveniya arasında tarixi bağlantıların olduğunu qeyd edərək, Sloveniyanın faşizmdən azad edilməsində şücaət göstərmiş azərbaycanlıların, xüsusilə Mehdi Hüseynzadənin xatirəsinin Sloveniya xalqı tərəfindən də əziz tutulmasının yüksək qiymətləndirildiyini vurğuladı.\nAzərbaycanın Balkan ölkələri ilə əlaqələrin inkişafına xüsusi əhəmiyyət verdiyini deyən Elmar Məmmədyarov ölkələrimiz arasında enerji, iqtisadiyyat və ticarət, sərmayələrin qoyulması, mədəniyyət və idman sahələrində əməkdaşlığın inkişafı üçün əlverişli imkanların olduğunu qeyd etdi.\nErmənistan-Azərbaycan münaqişəsinə toxunan Elmar Məmmədyarov dövlətlərin beynəlxalq səviyyədə tanınmış sərhədlərinin dəyişdirilməsi cəhdlərinin qəbuledilməz olduğunu və bütün dövlətlərin beynəlxalq hüququn norma və prinsiplərinə hörmət etməli olduğunu bildirdi.


26 Fevral 2018 13:39\nBunu Milli Televiziya və Radio Şurasının sədri Nuşirəvan Məhərrəmli bildirib.\nN. Məhərrəmli bildirib ki, bu, tək televiziyalara aid məsələ deyil: “Hüquqşünaslar, iqtisadçılar, din xadimləri öz işlərini şoulaşdırırlar. Ümumiyyətlə, cəmiyyətdə elə sahə yoxdur ki, şou ilə bağlı olmasın. Bu, çox təəssüfedici haldır və televiziyada özünü daha çox göstərir. Azərbaycanda özəl telekanallarının əsas gəlir yeri reklamla, sponsorla bağlıdır. Ona görə də telekanallar gəlir əldə etmək, cəmiyyəti verilişlərinə cəlb etmək üçün müxtəlif yollar, orijinallıq axtarırlar. Çox təəssüf ki, bu yollar bəzən çox da uğurlu alınmır”.\nN. Məhərrəmli MTRŞ-nın sosial problemli insanlar üzərində şou yaradılmasını qəbul etmədiyini vurğulayıb: “Kriminal xəbərlərdə insanlarla bağlı cəmiyyəti qıcıqlandıran mövzuların tez-tez təkrar edilməsini qəbul etmirik. Bəzən elə olur ki, ailədə dəhşətli, cəmiyyətimizə xas olmayan hadisə lazım olduğundan artıq işıqlandırılır. Bu, tək televiziyalar deyil, yazılı KİV-də də özünü çox göstərir. Telekanallarda belə məsələlər olan zaman Şura bunu tənzimləyə bilir. Amma bütövlükdə mediada bu hal özünü çox göstərir. Xüsusən əxlaqi dəyərlərlə bağlı kriminal hadisələr, ata-övlad, ər-arvad məsələləri daha çox qabardılır”.\nMTRŞ sədri qeyd edib ki, televiziya kanallarında yetərincə maarifləndirici verilişlərin olması üçün iqtisadi baza olmalıdır: “Özəl telekanallarda maarifləndirici verilişlər demək olar ki, yox dərəcəsindədir. Bu özəl telekanalların iqtisadi vəziyyəti həddindən artıq pisdir. Bir müddət əvvəl hətta Azərbaycan prezidenti bəzi özəl telekanallara həm “Azərkosmos”a, həm də "Teleradio" İstehsalat Birliyinə borclarının ödənməsi üçün xüsusi yardım ayırdı. O baxımdan özəl telekanallarda maarifçilik verilişlərinə yer ayrılmaması ciddi problemdir. Bu, həm də reklamın azlığı ilə bağlı olan məsələdir. Ümumilikdə isə telekanallarda problemlər çoxdur. Bura kadr məsələsi, telekanal rəhbərlərinin düzgün proqram siyasətinin olmaması və digərləri daxildir”. (apa)


17 Mart 2018 - ONN MEDİA\nŞəkərçörəyi belə bişirilir – RESEPT\nŞirniyyatı hər birimiz sevirik. Xüsusilə çayla içmək üçün evdə hazırlayacağımız şirniyyatların dadı əvəzsiz olur. ONN media ləzzətli şəkərçörəyinin reseptini təqdim edir. Tərkibi: 200 qr yağ 2 yumurta ağı Yarım çay qaşığı maya 1 stəkan şəkər tozu 3 stəkan un Vanil Hazırlanma qaydası: Yumurtanın ağında maya əridilir, üzərinə ərinmiş yağ tökərək bir qədər qarışdırılır. Şəkər tozu [...]\nMart 17, 2018\tFəridə Qafarova MƏTBƏX\t0\nBacanaqların Qisməti elə şəkil paylaşdı ki…\nAktyor Elnur Həsənov qızı ilə fotosunu paylaşıb. ONN media xəbər verir ki, "Bacanaqlar" serialındakı Qismət obrazı ilə tanınan aktyor övladının fotosuna "Mənim məsləhətçim, qızım Leyla" sözlərini yazıb. Qeyd edək ki, Elnur heç vaxt ailəsinin fotosunu paylaşmırdı. [...]\nMart 17, 2018\tFəridə Qafarova ŞOU BİZNES\t0\nSahibkardan maraqlı addım\n"The Beer Wall” barı Belçikada yerləşir və ölkə hüdudlarından da kənardadır. Ancaq turistlərin pivə bokallarını oğurlaması barın sahibini təngə gətirib. ONN media Sfera.az -a istinadən xəbər verir ki, biznesmen bunun qarşısını almaq üçün qeyri-adi yola əl atıb. Bardakı hər bir pivə bokalına siqnalizasiya qoşulub. Barın ərazisini tərk edən kimi siqnalizasiya işə düşür. Barın sahibi Filip Mays deyir ki, [...]\nMart 17, 2018\tFəridə Qafarova MARAQLI\t0\nGöygöldə ana həyatını itirib\nGöygöldə qeysəriyyə yolu ilə uşaq dünyaya gətirən ana ölüb. ONN media APA-ya istinadən xəbər verir ki, rayonun Şəhriyar kənd sakini 1976-cı il təvəllüdlü Abdullayeva Ofelya Cəlal qızı martın 15-də rayon Mərkəzi Xəstəxanasında qeysəriyyə yolu ilə uşaq dünyaya gətirib. Əməliyyatdan sonra vəziyyəti pisləşən qadın reanimasiya şöbəsinə yerləşdirilib. Ona tibbi yardımlar göstərilsə də həyatını xilas etmək mümkün [...]\nMart 17, 2018\tFəridə Qafarova HADİSƏ\t0\nSürət həddi aşılır, yol nişanlarının tələbləri pozulur, təhlükəsizlik kəmərindən isə ümumiyyətlə istifadə olunmur. ONN media Turkustan.info-ya istinadla xəbər verir ki, yol-hərəkəti qaydalarına əməl etməyən sürücülər mənzil başına tələsik çatmağı sanki öz həyatlarından üstün tuturlar. Necə gəldi avtomobil idarə edən sükan sahibləri yollarda vəziyyəti çətinləşdirməklə yanaşı, digər hərəkət iştirakçılarını da təhlükəyə atırlar. Lakin bu hadisələrdən çoxları bir [...]\nAfrində vəziyyət necədir?-AÇIQLAMA\nAfrində PKK-nın qərargaha çevirdiyi mərkəzi həbsxana terrorçulardan təmizlənib. ONN media xəbər verir ki, terrorçuların Əsəd rejimi tərəfindən həbs edilən məhkumları TSQ və ASO-ya qarşı vuruşmaq şərtilə azadlığa buraxaraq həbsxanadan qərargah kimi istifadə etdikləri məlum olub. Həbsxanada xeyli sayda silah-sursat və üzərində BMT-nin Qaçqınlar üzrə Ali Komissarlığının loqoları olan tibbi məmulatlar ələ keçirilib. Qeyd edək ki, [...]\nMart 17, 2018\tFəridə Qafarova DÜNYA\t0\nƏli Həsənov: “Özümü çox güclü hesab edirəm”\nAzərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun (KİVDF) Novruz bayramı münasibətilə keçirdiyi fərdi jurnalist yazıları müsabiqəsinin qaliblərinin mükafatlandırılması mərasimi keçirilib. ONN media Trend-ə istinadən xəbər verir ki, KİVDF-nin icraçı direktoru Vüqar Səfərli müsabiqədə 67 kütləvi informasiya vasitəsinin iştirak etdiyini və 169 yazının daxil olduğunu deyib: “Yazılar ekspertlər tərəfindən qiymətləndirilib və hər istiqamət [...]\nMart 17, 2018\tFəridə Qafarova CƏMİYYƏT\t0\nAzərbaycan – Belarus matçının keçiriləcəyi yer məlum oldu\nYoldaşlıq görüşündə Belarus yığması ilə qarşılaşacaq Azərbaycan millisinin mətbuat üçün açıq məşqi və baş məşqçi Qurban Qurbanovun mətbuat konfransının vaxtı müəyyənləşib. ONN media AFFA-nın rəsmi saytına istinadən məlumat verir ki, həm məşq, həm də konfrans martın 22-də keçiriləcək. Əvvəlcə mütəxəssis jurnalistlərin önünə çıxacaq. O, saat 16:00-da sualları cavablandıracaq. Saat 17:15-də isə ilk 15 dəqiqəsi mətbuat [...]\nMart 17, 2018\tFəridə Qafarova İDMAN\t0\nHindistanda qəza: 14 ölü\nHindistanın Bihar ştatında avtobusun körpüdən aşması nəticəsində azı 14 nəfər ölüb. ONN media "RİA Novosti"yə istinadən xəbər verir ki, həmçinin bir neçə nəfərin xəsarət aldığı bildirilir. Aurai yaşayış məntəqəsindən Sitamarxi şəhərinə gedən avtobus suyu qurumuş kanalın üzərindəki körpünün maneəsinə çırpılaraq, oradan tavanı üstə yerə düşüb. Qəzanın səbəbləri barədə məlumat verilmir. [...]\nMart 17, 2018\tadmin DÜNYA\t0\nElton xarici görünüşü ilə təəcübləndirdi\nONN media xəbər verir ki, bu gün "Zaurla Günaydın" verilişinin efirində anası və qızları ilə qonaq olan Elton Hüseynəliyevin xarici görünüşündəki dəyişiklik diqqətdən qaçmayıb. Müğənninin xeyli çəki atdığı hər halından bəlli olub. Bu da artıq çəkidən əsər-əlamət qalmayan Eltonun yeni görüntüsü: [...]


Rövşən Əkbərovun həbsinin ŞOK SƏBƏBİ - 7Times.Az – Son Xəbərlər, Dünya Xəbərləri və Multimedia\nRövşən Əkbərovun həbsinin ŞOK SƏBƏBİ\n16 Mart 2021, 00:37\nXəbər verdiyimiz kimi, sabiq birlik komandiri, general-leytenant Rövşən Əkbərov həbs edilib. Onun barəsində 4 aylıq həbs qətimkan tədbiri seçilib.\n7times.az xəbər verir ki, “Qafqazinfo” generalın həbsinin səbəblərini əldə edib. Belə ki, bir müddət əvvəl ordudan ehtiyata buraxılan Rövşən Əkbərov qəsdən adam öldürmədə ittiham olunur. Bu barədə vaxtilə mətbuatda məlumatlar da yer alıb.\nDövri mətbuatda vaxtilə yayılan məlumatlara görə, cinayət hadisəsi 19 il əvvəl Ukraynanın paytaxtı Kiyevdə baş verib. Məlumata görə, Rövşən Əkbərov Kiyevdə iş adamı Elçin Əliyevi şəxsi münasibətlər zəminində qətlə yetirib. Vaxtilə ilə mətbuatda yayılan məlumatlara görə, azərbaycanlı iş adamının ürək nahiyəsinə hərbi bıçaqla zərbələr endirilmişdi.\nFotoda qətlə yetirilən iş adamı Elçin Əliyev


Tarix elmləri doktoru, Azərbaycan tarixi (humanitar fakültələr üzrə) kafedrasının profesoru\n1951-ci il aprelin 12-də Azərbaycan Respublikasının Yardımlı rayonunda anadan olmuşdur.\n1968-ci ildə Yardımlı rayonunda orta məktəbi əla qiymətlərlə bitirmişdir.\n1977-1979-cu illərdə ordu sıralarında xidmət etmişdir.\n1973-cü ildə Azərbaycan Pedaqoji İnstitutu tarix fakültəsinin əyani şöbəsini bitirmişdir.\n1986-cı ildə «Zəhmətkeşlərin əmək tərbiyəsi» mövzusunda namizədlik dissertasiyasını müdafiə etmişdir.\n1998-ci ildə «20-ci illərdə Azərbaycan kəndində sosial-siyasi proseslər» mövzusunda doktorluq dissertasiüasını müdafiə etmiş və tarix elmləri doktoru elmi adını almışdır.\n1973-1977- illərdə Yardımlı rayonunda müəllim işləmişdir.\n1979-1982-ci illərdə BDU-nun tarix ixtisaı üzrə əyani aspiranturasında təhsil almışdır.\n1982-ci ildə BDU-nun Elmi Şurasının qərarı ilə BDU-da müəllim vəzifəsini tutmuşdur.\n1982-ci ildən 1989-cu ilədək Sov.İKP tarixi kafedrasında işləmişdir.\n1989-1999-cu illərdə Siyasi tarix kafedrasında işləmişdir.\n2000-ci ildən bu günədək Azərbaycan tarixi (humanitar fakültələr üzr) kafedrasında professor vəzifəsində çalışır.\nI və II çağırış Azərbaycan Respublikası Milli Məclisinin deputatıdır.\nTarix, fakültəsinin bakalavr və magistr pillələrinin əyani və qiyabi şöbələrində Azərbaycan tarixi «Azərbaycanda sosial-siyasi proskslər 20-ci illər» fənnləindən mühazirə və seminar məşğələləri aparır.\n60 adda elmi məqalənin, 1 monoqrafiyanını və 2 kitabın müəllifidir,o cümlədən «Siyasi tarix», «Azərbaycan tarixi» üzrə 3 proqramı nəşr edilmişdir.\n«XX əsrin faciəli tarixi» Xocalı soyqırımına həsr olunmuş Beynəlxalq konfransda iştirak etmişdir. Berlin, 2008-ci il.\nMüstəqil Azərbaycan: Azərbaycan Xalq Cümhuriyyətinin Siyasi Varisidir. 9-14. Azərbaycan Xalq Cümhuriyyətinin 100 illik yubileyinə həsr olunmuş beynəlxalq elmi konfransın Materialları 21-23 May 2018, Bakı